Marka irpirinakamp yapuchirinakampix arus yapuchañ sumaptayañ munapxi\nJukamp arus yapuchañ munapxi / Jamuqa: Ondas Centrales\nEvo Morales Jilïr Irpirimp kamananakamp arus yapuchirinakampix Marka Jach’a Utanw jichhürux tantachasiwiyapxi, Chukiyawuna. Jupanakax arus yapuchañ sumaptayañxata, juk’amp walja yapuchañxatw aruskipawiyapxi, ukhamat markasarux yanapt’atäspa sawiyapxiwa.\n“(Aka tantachäwix) Bolivia ch’umi uraqin arus yapuchañxat aruskipañatakïnwa. Kunjams yapuchañ sumaptayapxiristha ukxatw aruskipawiyapxtha ukhamarak juk’amp walj yapuchañxatsa” sasaw tata Jacinto Herrerax arsuwiyi, jupax Bolivia Yapuchirinakan Sintikatu Tamapan (CSUTCB) irpiriparakiwa.\nArusan chanip jan mayjt’añapatakis aruskipawiyapxaraktwa, juk’a yapuchirinakar yanapt’añatakiw ukham aruskipt’awiyapxtha sasaw jupa tata irpirix arsuwiyi.\nArus apthapitat iraqayasiñxats aruskipawiyapxaraktwa ukhamarakiw arus aljirinakan luratap uñaqañxatsa, ukax yaqha chiqanakan aljañatakiw lurañ munasi, “2019 maran apthapiskani uka khusachañatakiw ukham tantachasiwiyata” sasaw tata Herrerax arsuwiyi./RAR


OHCHR: Aymara () - Universal Declaration of Human Rights\nUniversal Declaration of Human Rights - Aymara ()\nAKAPACH JAQE WALINKAÃ‘APATAKI INOQAT ARU\nUNANCHASA, aka pachana jaqejh munaÃ±anÃ¯sina, cheqpacha amuyasisa, cheqa thakir sarjhatasa, jilan sullkanjama arnaqasa, jan nuwasisa utjaÃ±aru wayt'asiÃ± yati;\nUNANCHASA, jaqen walinkaÃ±apataki wakisir arunaka armasna, yaqhep jaqejh masinakaparu khuyaÃ± autuyi, mututanakasti, uÃ±atatasisa, wajcha kankaÃ±apa atipasna, jan khitirus ajhsarasa, cheq-cheqa qhana arumpi arustatasjhapjhe;\nUNANCHASA, jaqen walinkaÃ±apataki inoqat arujha arjhatatÃ¤Ã±apaw jan jaqe Ã±anqhachirinakaru ch'ajhwa qalÃtasna waninchapjhaÃ±apataki;\nUNANCHASA, taqpacha markanakajh kunti munapjhe ukanaka jikjhataÃ±atakiejh jupanakpacha sumÃ¤Ã±at arusthapisipjhaÃ±apaw;\nUNANCHASA, Mathapit Mayachat Markanakan Arupa taqjhatasna akham markanakajh amuyasi: Taqe mayniwa, chachas warmis, jaqe kankaÃ±anÃsinjha, ch 'amachasisna mÃ¡ ch 'ulla chachjama jaqen walinkaÃ±apa jÃkjhataÃ±aru wayt'asipjhe;\nUNANCHASA, taqe mrakanakajh Matahapit Markanakamp chika akham amtapjhe: sapaqat markanjha aniw jaqejh inaki arknaqatÃ¤kaspati; jakaÃ±apans yÃ¤nakapans arjhatatÃ¤Ã±apaw;\nUNANCHASA, Mathapit Markanakan amuyasitanakapa yatisina khuskat taqpachanipaw wayt'asipjhaÃ±apa phoqasiÃ±apataki.\nMAYACHAT MARKANAKAJH JACH'A MATHAPIWINAKAPAN JAQEN WALINKAÃ‘APATAKI INOQAT ARU YATIYI\nTaqpacha jaqenaka, ayllunaka, markanaka, aka arunakaru iyau sasna ch'amachasipjhaÃ±apaw, isk'alalanakas, wayna tawaqonakas, chuymani jaqenakas, markapan qorpap manqhana yatichatÃ¤pjhaÃ±apaw. Ukhamarus qorpamarkanakampi jaya markanakampi arusthapisisa taqpacha markanakajh khuskat ch'amachasipjhatapampi alajh toqeru wayt asitapjaniw.\nTaqpach jaqejh khuskat uÃ±jatatÃ¤pjhewa munaÃ±apansa, luraÃ±apansa, amuyasiÃ±apansa, ukatwa jilani sullkanÃpjhaspas ukham uÃ±jasipjhaÃ±apawa.\nTaqpacha jaqenakajh chikasitapjhew; inajaqes, mistis, janq'os, ch'iyaras, chachas, warmis, amiris, wajchas taqe mayniw khuskat uÃ±jatapjhe.\nUkhamaraki, janiw juk'ampÃkaspas ukhama uÃ±jasispati jach'a markanakaru isk'a markanakat sipanjha; taqpacha markanakajh tinkusitÃ¤pjhew, jaqenakapasti chikasitapjharakiw.\nSapaqat jaqejh jan khitirus ajhsarasa jakaÃ±apa, munaÃ±apa, amuyasiÃ±apa, jaqe kankaÃ±apa taqjhatasiÃ±apaw.\nJaniw j aqenakat maynikisa uywarj ama aljhatÃ¤kaspati, ukhamarus jan jupa munasin janiw kuna uraÃ±arus, irnaqaÃ±arus wayt'asitÃ¤spati.\nJanirakiw taqe jaqenakat maynikis khuyaÃ±a mutuÃ±anakampi chhojrinchatÃ¤Ã±apati.\nJaqejh, jaqÃ«tapat layku, kauki markankipansa jaqe kankaÃ±apajh wali chaninchatÃ«Ã±apaw.\nJiliri p'eqeÃ±anakajh taqe mayniru khuskat uÃ±japjhaÃ±apaw. Taqe mayniw arjhatatÃ¤Ã±apa; kunapachati markanakan hualinkaÃ±apataki inoqat arunaka khitis t'unjaÃ±a munaspa ukajha, qhananchatÃ¤Ã±apaw.\nKhititejh Ã±anqhachat uÃ±jasisp ukajha, jach'a j ilirinakaruwa yatiyasiÃ±apa arjhatatÃ¤Ã±apataki.\nJaniw khitis markapana mutuyatÃ¤niti, janirakiw khitis markapata alismukutÃ¤niti.\nTaqe mayniw juchanchata uÃ±jasisa mÃ¤ cheqa arun jilirimpi ist'ayasiÃ±ap wakisi qhananchayasiÃ±ataki, uka qepatsti cheq cheqaru t 'aqayasiÃ±ataki.\nJaniw khitirus jucharu jalantatjama uÃ±jaÃ±Ã¤kiti, khititejh lutintata uÃ±jasispajha, ch'ajwa t 'aqeri j ilirin nayraqatapan mÃ¤ arjhatasirimpi taqjhatat qhananchayasiÃ±apaw, ukchaÃ±kamasti jan juchanjama uÃ±jatÃ¤Ã±apaw.\nMarkasana yaqha markanakansa wakisiri inoqat arunak phoqasawa jucharu jalantirinakarojh uÃ±jaÃ±a, mutuÃ±anakasti juchanakampitj amaw wakisitÃ¤Ã±apa.\nJaniw k'umiÃ±as, Ã±anqachaÃ±as, ch 'inanchaÃ±as utjkaspati jaqen kankaÃ±apjhata, utapjhata, qellqasitapjhata. Taqe maynir arjhataÃ±atakiw kamachit jach'a arunakas qellqanakas utji.\nMarkapanjh taqe mayniw kawkiruti saraÃ± muni ukarojh saraskakispaw; kauki ujarus utjnoqasiÃ± munipaniha utjnoqasiskakispaw, janiw khitis kuns saÃ±apÃ¤kiti.\nMarkapatsa yaqha markatsa taqe mayniw mistuÃ± munipanjha mistukispaw, pachparu kutt ' aÃ±a munipans kutt'askakispaw.\nKhitiruti Ã±anqhachaÃ±ataki arknaqasipkasp ukajha, kaukir markampis arjhatayasiskakispaw.\nUka arjhataÃ±asti janiw ina juchanakamp juchanchasir jaqetakfkiti, ukhamarus haniw Mayachat Markanakan inoqat aruparu jan phoqeri jaqetakÃ¯kiti.\nJaniw mÃ¤ ch 'ulla jaqes jan markanejh utjkiti.\nJanirakiw jaqerojh markapjama uÃ±tasitapjha apaqaÃ±jamÃ¤kiti, ukhamarus khitis markap lanti yaqha markampi trukasikispaw, munaÃ±a patjamaw.\nYoqallanakas imillanakas chuymaniptjhasin paninchasipjhakispaw munasinjha, janiw khitis jark 'askaspati; chachas warmis purapatha uÃ±jasipjhaÃ±apaw paninchasiwinsa jaljtasiwinsa.\nChachamp warmimpi panipa arusthapisisakiw paninchasiÃ±apatak wakisi.\nAuki, tayka, wawanakapas ayllu taypin saphipjama inoqataw, ukatwa ayllumasinakapat jach'a jilirinakapats arjhatat uÃ±ja sipjhaÃ±apaw.\nTaqe jaqetakiw wakisi utanÃ¯Ã±a, oraqenÃ¯Ã±a, jupa sapas ayllumasinakapampi chikas.\nAkhama inoqat arÃº utji: Taqe maynin munaÃ±apatjamaw yupaychaÃ±apas amuyasiÃ±apas. Kuna munaÃ±anakaps, amtaÃ±anakaps, amuyasitanakaps trukaÃ±a munasina trukakispaw; ukanaksti taqe jaqen nayraqatapata arsuÃ±a, mayninakar yatichaÃ±sa, kauki toqeru ch 'eqeyaÃ±sa.\nTaqe mayniw munaÃ±apata yaqha jaqenakampi arusthapisisa mathapisiskakispaw jan ch'ajhwa apanaqasna.\nJaniw khitirus ch'amakamajh kuna amtawiÃ±arus mantayksnati.\nTaqe markanakanjh jach'a jilirinakapajh jaqen munaÃ±apata uskutÃ¤pjhaÃ±apaw. Taqe jaqesti jaqe masipan munaÃ±apata jilirjama ajllitakispaw.\nJaqenakajh khuskata, taqe maynin taypita, jilirjama markapa aski apnaqaÃ±atakiejh khitirus aj llisipkakispaw.\nAyllunakan, markanakan munaÃ±apaw mÃ¤ qhauqha marat mara jilirinakaparu cheqa ajlliÃ±ajh. Uka amtatanakapasti janiw khitis q'eutaykaspati.\nJaqejh mÃ¤ markan utjasina masinakapamp chika, walinkaÃ±apana, k'umara utj aÃ±apana, yatiÃ±apana, yÃ¤nak jikjhatasitapana, arjhatatÃ¤Ã±apaw. Uka ch'amapampi luraÃ±anakansti jilirinakajh yaqha jilirinakamp arusthapisisa mayni markanakampi yanapt'ayasispaw.\nTaqe mayniw kun luraÃ±a munipansa Iurakispaw; yaqha jaqetaki Iuratanakapasti chaninchatÃ¤Ã±apaw; inakt'awinsti jan luraÃ±a utjatap layku, yanapatÃ¤Ã±apaw.\nKhuska jaqetaki kipka luraÃ±anakanjh kipkarakiw chaninchaÃ± wakisi.\nTaqe ch'amachasiri jaqejha Iuratapat chanip qatoqasiÃ±apaw, ukampisti warmipa wawanakapamp chika jaqjama utjaÃ±apataki, jani ukhamÃ¤sp ukasti yanapatÃ¤Ã±apaw.\nTaqe mayniw jupjama ch'amachasir jaqenakamp mathapisiÃ± munasinjh mathapisiskakispaw wakisitanakap arjhatasiÃ±ataki.\nCh'amjasiri jaqejh sapa mara phoqasina samaraÃ±apaw wakisita, ukhamaraki jan lurawi urunakanjh. Uka samarawinakapansti ch'amjasiskaspas ukhama chanichatÃ¤Ã±apaw.\nKhitis inakt'aspa usuntasna, ijmaptasna, usurmuktasna, achachiptasna, janiraki qolqenÃ¯spa isi, manq'a, qollanaka alaÃ±ataki, marka jach'a jilirejh wajcha jaqerjama uÃ±jasna yanapaÃ±apaw, ukatakisti kunaymana yanapanakaw utji.\nWawachiri warminakajh, asunakajh taqe isk'a wawanakapas khuskata arjhatatÃ¤Ã±apaw.\nTaqe mayniw yatichatÃ¤Ã±apa. Uka yatichawejh janiw qelqaÃ±a mayatakÃ¯kaspati, taqe kuna yateqaÃ±atakÃ¯Ã±apaw, chanin 'uka yateqawimpejh wayt 'asiÃ±ataki.\nYateqawejh inakÃ¯Ã±apaw, ukhamat wayna tawaqonakas juk'ampi yatiÃ±anakaru arkaÃ± munasinjha arkasipkakispaw, ukatakisti jach'a jilirejh taqe maynitaki yanapanak uchaÃ±apaw.\nSapa maynin jaqe kankaÃ±apa wayt'asiÃ±apataki, inoqat aru taqjhataÃ±ataki, markasana maya markanakampinsa jaqe masisaru yÃ¤qaÃ±ataki, jaqen amuytasitanakap jan jark'atÃ¤Ã±apaki, ukatakiw taqe mayniru churatÃ¤Ã±apa.\nAuki taykakiw munaÃ±anejh ajliiÃ±ataki kuna yatiÃ±anaks wakisispa wawanakapataki.\nTaqe jaqen munaÃ±apankiw masinakapampi chika ch'amasisa aski yatiÃ±anak jikjhataÃ±ataki ayllupatakis markapatakis, ukhamarak uka yatiwinakampejh juk'amp wayt'asita utjaÃ±atakispaw.\nSapa mayninkakiw amuytasitanakapas, luratanakapas, qellpatakapas; janiw khitis jupankaspas ukhama ukanakjh uÃ±staykaspati. Maynin inoqatapa lunthatirejh cheqanchatÃ¤Ã±apaw.\nKhitis wayt 'askakispaw taqe jaqenakan walinkaÃ±apataki, aka inoqat aru phoqasiÃ±apataki; ul:hamatjamaw markasans mayni markanakans cheqa thakiru sarj hataÃ±asataki.\nSapa mayniw aylluparu yÃ¤chaÃ±apa kunat-ti ayllup manqhanakwa kankaÃ±apjha jikjhatani.\nJaniw khitis munaÃ±ap-pin lurkaspati kunat-ti ayllu masipaw Ã±anqhachata uÃ±jasispa, ukhamarus taqe mayniw sayt'apjhaspa Ã±anqhachataru arjhataÃ±ataki. Uka lantinjha taqpachani kamachit arunaka phoqasna, suma jakaÃ± thaki patjharu sarjhatasna, jan pitu uÃ±stayasna mÃ¤ ch'ulla chachjama nukt'aÃ±asaw taqe maynin walinkaÃ±apa.\nAka Mathapita Markanakan Arupajh janipiniw khitis maykiptkaspati munaÃ±apa luraÃ±ataki. Wakisiw inoqata arupa arjhataÃ±a.\nJaniw kaukir markasa, khiti jaqesa sapapakis masinakapampis arusthapisinsa, j aqen walinkaÃ±apatak inoqat arunaka q'eujtayasna kuna luraÃ±anakamp, amtaÃ±anakamp tumpampi, jaqeru arknaqasina, munaÃ±anakapa, yatinoqtatapa, irnaqasiÃ±anakapa, amuyasiÃ±anakapa apaqapkaspati.


Isaías 46 - Holy Bible [Aymara Bible 1997] - (Isa 46)\nBel diosajj aynacht'iwa, Nebo diosasti orakeruw liwnoktaraqui. Uca diosanacajj uywanacjjaru qhumutawa, karjat uywanacataquisti mä jathi cargawa.\nUca diosanacajj aynacht'apjjewa, orakeruraquiw liwnoktapjje, janiraquiw khespiyasipquiti, jupanacpacharaquiw wasararu sarapjje.\n“Jacobon wawanacapa, ist'apjjeta, take qhitinacatejj Israel marcat jilt'apcta ucanaca. Janïraw jumanacajj nacipctati ucqhatpachwa k'epnakapjjsma, amparajjaruw ichusipjjsma.\n“¿Qhitimpis jumanacajj chicayapjjetasma? Jan ucajj, ¿qhitir uñtatätcha?\nYakhepa jakenacajj bolsanacapat walja kori apsupjje, balanzanacansti kollkenac pest'apjjaraqui; ucatsti yakha diosanac luriri mä jakeruw jawsayapjjaraqui, mä dios lurañapataqui, ucat jupanacajj uca diosanacaru quillisipjjañapataqui.\nCallachipjjaruw apapjjaraqui, mä callañjjaruraquiw uscupjje, ucat janiraquiw onjjtquisa. Jakenacajj uca diosanacaru arnakasipcchini yanap mayisa, ucampis uca mayisitanacaparojj janiw ist'quiti, jupasti janiraquiw llaquinacatsa khespiycaraquispati.\n“Juchararanaca, aca amtapjjam, jan ucatak cusisipjjamti, jan ucasti wal amuyt'asipjjam,\namtasipjjam cunanacatejj nayratpach lurascän ucanaca. Nayaquïtwa Diosajja janiw yakhajj utjquiti, nayätwa Diosajj, janiraquiw qhitis nayampejj chicachascaspati.\nInti jalsu toket mä jakeru jawsta, jayatpach jupajj aycha mank'an jamach'ir uñtataw jutani, juparaquiw amtatanacajj-jja phokhani. Arstwa, uqham luraraquëjja; amtastwa, uca amtatanacajjsti phokharaquïwa.’\nIst'apjjeta, jan ist'asir jakenaca, khespiyasiñajj wali jayanccaspas uqhamwa jumanacajj amuyapjjtajja:\n‘Khespiyasiñarojj nayaw mäqui puriyanëjja, khespiyasiñajjajj janiw khept'caniti, janiraquiw jayancquisa. Nayaw Sionarojj khespiyasiñ churä, nayaraquiw Israelarojj jach'añchäwjj churä.’ ”


Hechos 20 | Online Bible | New World Translation\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Batako karo Batako toba Baulé Becol Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Citonga Congo Coreano Criollo de las Seychelles Criollo haitiano Croata Dangme Danés Efik Endebele Enzema Eslovaco Esloveno Español Estados Unidos markan amparamp parlirinakataki Estonio Ewé Finlandés Fiyiano Francés Ga Georgiano Griego Guaraní Gujarati Gun Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italiano Japonés Javanés Kabiye Kannada Kaonde Kazajo Kikamba Kikongo Kikuyu Kiluba Kiniaruanda Kirguís Kiribatiano Kirundi Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Maratí Marshalés Maya Moré Ndebele (Zimbabue) Nepalés Nias Noruego Nyaneka Oromo Osético Otetela Pangasinán Panjabí Papiamento (Curazao) Persa Pidgin de las islas Salomón Polaco Ponapés Portugués de Brasil Portugués europeo Quechua (Ancash) Quechua (Ayacucho) Quechua (Cuzco) Quechua boliviano Rumano Ruso Samoano Sango Sena Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Tayik Telugu Tetun Dili Tigriña Tok pisin Tongano Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Umbundú Urdu Uzbeko Vendal Vietnamita Wallisiano Waray-Waray Xhosa Xitshwa Yoruba Zulú Árabe\nKUNANAKATSA AKA LIBRON PARLI\nPablojj Macedonia, Grecia markanakankiwa (1-6)\nEutico waynaruw Troas markan jaktayasi (7-12)\nPablojj Troas markat Mileto markaruw sari (13-16)\nPablojj Éfeso markankir jilïr irpirinakampiw tantachasi (17-38)\nUtat ut yatichasi (20)\n“Churañanwa jukʼamp kusisiñajj utji” (35)\n20 Uka chʼajjwañanak tukuyjjepanjja, Pablojj discipulonakaruw jawsayäna, jupanakar chʼamañchtʼasajj jikisiñkama* sasaw Macedoniar sarjjäna. 2 Uksanakar sarasajja, walja arunakampiw jupajj ukankir arkirinakar chʼamañchtʼäna, ukatjja Greciaruw purirakïna, 3 ukanwa kimsa phajjsinak quedasïna. Ukanjja judionakajj jupar jiwayañatakiw amtapjjäna, ukatwa Siriar barcot niya sarañampïskäna ukhajj Macedonia toqnam kuttʼañ amtäna. 4 Jupamp chikajj akanakaw sarapjjäna, Bereankir Pirro chachan Sópater sat yoqapa, Aristarco, Tesalonicankir Segundo, Derbe markankir Gayo, Timoteo, Asia provinciankir Tíquico ukhamarak Trófimo. 5 Jupanakaw nayrtʼapjjäna, nanakar suytʼañatakiw Troas markan quedasipjjarakïna. 6 Jan Levadurani Tʼantʼa Manqʼañ Fiesta pasatatjja, nanakajj barcor sarjjatasaw Filipos markat sarapjjta, phesqa urutwa Troas markar puripjjta, ukanwa paqallqo urunak quedasipjjarakta. 7 Semanan nayrïr urupanjja manqtʼasiñataki tantachatäsipkayätwa. Niyakejjay qhepürojj Pablon sarañapäjjchïnjja, jupanakaruw parlañ qalltäna, chika arumkamaw jupajj parläna. 8 Ukhamajj kawkintï tantachasipkta uka altus utanjja, walja michachuwanakaw* utjäna. 9 Ukansti Eutico sutini mä waynaw ventanan qontʼatäskäna. Pablon arstʼañapkamajj ikiw uka waynarojj wal atipjäna, ikimp atipjayasisajj kimsa pisotwa pampar jalaqtäna, jiwatakwa jupar waytjjapjjäna. 10 Ukatwa Pablojj saraqanïna, jupajj aljjatasaw uka waynar qhomthapïna, akham sasa: “Jan llakisipjjamti, jupajj jakaskiwa”* sasa. 11 Ukatsti makatasaw Pablojj tʼantʼa pachjasin manqʼañ qalltäna, jupajj willjtakamaw wali jaya jupanakamp aruskipäna, ukatsti sarjjänwa. 12 Uka waynarojj jakaskirwa irpjjapjjäna, jupanakajj wali chuymachtʼatäpjjarakïnwa. 13 Barcor purisajja, uka barcor sarjjatasaw nanakajj Asón markar sarapjjta, ukampis Pablojj kayukiw uka markar saräna. Nanakasti ukanwa Pablorojj barcot apjjañ amtapjjayäta, kunjamtï jupajj sapkitäna ukhama. 14 Asón markan jupamp jikisjjasajja,* barcor irpjjatasaw Mitilene markar sarjjapjjarakta. 15 Qhepürusti barcor sarjjatasaw uka markat Quíos sat isla jakʼar puripjjta. Qhepürojja, Samos markanwa saytʼapjjta. Qhepürusti Mileto markaruw puripjjarakta. 16 Pablojj janiw Asia provincian quedasiñ munkänti, ukatwa Éfeso markar jan mantas cheqak pasañ amtäna. Jupajj Pentecostés Fiesta urutakiw puriñ wal munäna, ukatwa Jerusalenar jankʼaki sarañatak wal chʼamachasïna. 17 Mileto markankkasinjja, Éfeso markaruw Pablojj mä ewjja apayäna, ukhamatwa congregacionankiri jilïr irpirinakar* jawsayäna. 18 Pablon ukar purinipjjäna ukhajja, akham sasaw jupajj säna: “Asia provinciar purinkta ukürutpachajj kunjamsa nayajj jumanak taypin sarnaqta uk askiw yatipjjtajja. 19 Nayajj wali humilde chuymampiw Tatiturojj mä esclavjam serviwayta, judionakajj nayaru jan walinak lurañ amtapjjatap laykojj jachañanakana tʼaqesiñanakana ukhamaw uñjasiwayta. 20 Jumanakajj yatipjjaraktawa, nayajj jan amuktʼasaw kunanakatï jumanakatak wakiskirïki ukanak yatiyapjjsma, jaqenak nayraqatansa utat utatsa jan amuktʼasarakiw yatichapjjsma. 21 Judionakarus griegonakarus phoqatpachwa nayajj yatiyarakta, ukhamat arrepentisisajj Diosar kuttanjjapjjañapataki, Jesús Tatitusarus confiyapjjañapataki.* 22 Jichhajj espíritu santon* irpataw Jerusalenar saraskta, kunay ukan paschitani ukjja janiw yatkti. 23 Nayajj akak yatta, markat marka sarkasajj carcelan llawintata tʼaqesiyata uñjasiñajatakiw espíritu santojj kutin kutin nayar yatiyitu. 24 Jakañajarojj* janis kunäkaspa ukhamwa nayajj uñjta.* Antisas kuna lurañatejj utjkitu ukhamaraki kuna luräwtï Tatit Jesusat katoqkta uk sum tukuyañ munta. Ukajj Diosan wali khuyapayasirïtapat* parlki uka suma yatiyäwinak phoqatpach yatiyañawa. 25 ”Taqe jumanak taypinwa nayajj Diosan Reinopat* yatiyta, jichhajj janiw jumanakat maynis jukʼamp uñj-jjapjjetätati. 26 Ukatwa nayajj aka urun jawsayapjjsma, ukhamat jumanakajj testigöpjjañamataki, nayajj taqe jaqenakan wilapatjja qʼomätwa, 27 jan amuktʼasaw Diosan taqe ewjjanakap* yatiyapjjsma. 28 Jumanak pachpas wal amuyasipjjam, taqpach congregacionarus sum uñjapjjarakim. Espíritu santow jumanakarojj jilïr irpirita* uttʼayapjjtamjja, ukhamat Diosan congregacionapar awatipjjañamataki, jupaw uka congregacionarojj Yoqapan wilapamp alasiwayi. 29 Nayajj yattwa, sarjjä uka qhepatjja, jan wali qamaqenakaw* jumanak taypir mantanipjjani, congregacionarojj janiw munasiñamp uñjapkaniti. 30 Jumanak taypitwa jaqenakajj sartapjjani, qʼewjat yatichäwinakwa parlapjjarakini, ukhamat discipulonakar jitheqtayasajj jupanak toqer apañataki. 31 ”Ukhamajj amuyasipjjapunim. Amtapjjarakim, kimsa maranakaw nayajj uruy aruma jan qarjtasa jachtʼasisa ukham sapa maynir ewjjtʼapjjsma. 32 Jichhajj Diosasa wali khuyapayasirïtapat* parlki uka arunakasa jumanakarojj jan walinakat jarkʼaqpan. Uka arunakaw jumanakar chʼamañchapjjätam, taqe khitinakatï santöñatak ajllitäpki jupanak taypinsa herencia churapjjätam. 33 Janirakiw nayajj jaqen qollqepsa, qoripsa, ni isipsa munkayätti. 34 Jumanakajj yatipjjtawa, pachpa amparajampiw kunatï nayatak munaski ukanak jikjjatañatak* trabajta, nayamp chik sarnaqapki ukanakatakis ukhamaraki. 35 Taqe kunanwa nayajj uñachtʼayapjjsmajja, ukhamwa jumanakajj trabajipjjañama, ukhamat aynachtʼatäpki ukanakar yanaptʼañataki. Tatit Jesusan arunakapsa amtasipjjañamarakiwa, jupajj akham sasaw säna: ‘Katoqañat sipansa churañanwa jukʼamp kusisiñajj utji’ sasa”. 36 Ukanak parlasajj taqe jupanakamp killptʼasisaw* Pablojj oración luräna. 37 Cheqpachansa taqpachaniw wal jachapjjäna, Pablor qhomantasajj* wali munasiñampiw jampʼattʼapjjäna. 38 Ukhamarus Pablojj janiw jukʼamp uñj-jjapjjetätati sasaw jupanakar säna, ukatwa jupanakajj wali llaktʼatäpjjäna. Ukhamasti barcokamaw jupanakajj Pablomp chik sarapjjäna.\n^ Variante: “jakisiñkama”.\n^ Variante: “mecheronakaw”.\n^ Jan ukajja, “almapajj jupampïskiwa”.\n^ Variante: “jakisjjasajja”.\n^ Jan ukajja, “ancianonakar”.\n^ Jan ukajja, “iyawsapjjañapataki”.\n^ Ukasti Diosan chʼamapa sañ muni.\n^ Jan ukajja, “Almajarojj”.\n^ Jan ukajja, “janis kuna valoranïkaspa ukhamwa nayajj uñjta”.\n^ Variante: “khariptʼayasirïtapat”.\n^ Jan ukajja, “Gobiernopat”.\n^ Jan ukajja, “taqe amtanakap”.\n^ Jan ukajja, “congregación uñjirita jan ukajj jarkʼaqerita”.\n^ Griego arunjja, “lobonakaw”. Uka animalajj qamaqer jan ukajj zorror uñtatawa, qamaqet sipansa jachʼarakiwa.\n^ Variante: “jakiñatak”.\n^ Variante: “killtʼasisaw; qonqortʼasisaw”.\n^ Griego arunjja, “Pablor kunkat qhomantasajj”.\nMACHAQ MUNDON JAKIRINAKATAKI DIOSAN ARUNAKAPA\nMachaq Mundon Jakirinakataki Diosan Arunakapa (Mateo - Apocalipsis)\nText Aka archivonakanwa qellqatanak apaqasma Machaq Mundon Jakirinakataki Diosan Arunakapa (Mateo - Apocalipsis)\nAudio Aka archivonakanwa grabacionanak apaqasma Machaq Mundon Jakirinakataki Diosan Arunakapa (Mateo - Apocalipsis)\nAka cheqar mantarakim\n¿Kunsa Bibliax chiqpachapuni yatichi?


2 Reyes 19 - Holy Bible [Aymara Bible 1997] - (2Rey 19)\nCunapachatï Ezequías reyejj ucanaca ist'äna ucqhajja, isinacapwa ch'iyanokasïna, ucatsti llaquisiñapa uñacht'ayañataquejja chhanqha isimpi isthapisiwayasawa Tatitun temploparu saräna.\nUcatsti Amoz chachan Isaías profet yokapan ucaruw qhitäna palacionquiri Eliaquim sat mayordomoro kellkeri Sebna sat chacharu, uqhamarac sacerdotenacat jilïr awquinacaru chhanqha isinacamp isthapita llaquisiña uñacht'ayañataqui,\nrey toketa aqham sañapataqui: “Jichhürojj wali llaquisiñancapjjtwa, mutuyata jisc'achataraqui, cunjämatejj mä warmejj wawachasiñap horasajj jan ch'amanjama jicjjatasejja uqhama.\nInasa Tatit Diosamajj ist'chi Asirianquiri reyin qhitanita oficialapan arunacapjja, jacquir Diosaru jisc'achatapata, inachay mutuyaraquispa Tatit Diosam pachpa ist'qui ucanacatjja. Jichhasti oracionan mayim jilt'apqui ucanac laycojja” sasa.\nReyin yanapirinacapasti Isaiasan ucaruw sarapjjäna.\nUcat Isaías profetajj ewjjanïnwa reyir yatiyapjjañapataqui, aqham sasa: “Tatitojj siwa: ‘Jan ajjsaramti Asirianquir reyin uywatanacapan naya toke arsutanacapatjja.\nAmuyam, nayawa waquichä mä arunaca jupan ucar puriñapa, ucat marcapar cutt'jjañapataqui, qhayansti waquicharaquïwa jaken jiwayata jiwjjañapa’ ” sasa.\nAsirianquiri oficialasti yatjjänwa Asirianquiri reyejj Laquis marcata sarjjatapa. Ucatsti jupajj Jerusalén marcatjja sarjjänwa, ucatjja reyirojj jicjjatänwa Libna marcar nuwantasquiri.\nQhayansti Asirianquiri reyejj yatïnwa Etiopianquir Tirhaca sat reyin jutantatapa jupampi nuwasiñataqui. Ucatjja maya cutimpiwa Asirianquiri reyejja qhitanaca qhitanïna Judá marcanquir Ezequías reyin ucaru,\naqham sapjjañapataqui: “Iyawsctajj uca Diosamaw jumarojj ch'amañchtamjja Jerusalenajj jan nayan amparajjaru catuyatäñapjja, ucampis jan jupampejj c'arintayasimti.\nJumajj yattawa cunjämtï Asirianquiri reyinacajj lurapqui cawquïri marcanacarutejj tucjañ munapqui ucjja. ¿Ucatti jumajj khespiyasismajja?\n¿Uca marcanacan diosanacapasti khespiyapjjänti nayra awquinacajjajj tucjapcäna ucanacatsti: Gozán, Harán, Resef uca marcanacarusti, uqhamarac Telasar ucan jaquiri Bet-edén jakenacarusa? Janiwa.\n¿Cawquincapjjesa Hamat, Arfad, Sefarvaim, Hena, uqhamarac Iva ucanacanquiri reyinacasti?” sasa.\nEzequías reyisti carta catusinjja leet'änwa qhitatanacajj jupar churapcäna ucjja. Ucatsti jupajj temploruwa saräna; Tatitun nayrakataparu carta janatatasinsti,\noracionwa luräna, aqham sasa: “Israelan Tatit Diosapa, jumajj querubines sat angelanacjjaru trononïtawa: Juma sapaquïtawa aca orakena take acapachan Diosapajja; jumaraquiw alajjpachsa acapachsa lurtajja.\nJichhasti, Tata, ist'itaya. Nayrama uñatatasinsa uñtanimaya, Dios Tata. Ist'amaya Senaquerib reyejj take uca arunacapa nayar sañapataqui apayanquitu ucanaca, ucansti juma jacquiri Diosaruwa jisc'acharactam.\nDios Tata, chekpachanwa Asirianquiri reyinacajja marcanacapsa, orakenacapsa tucjapjje,\nuqhamarac diosanacapsa ninarcama jakontapjjaraqui, chekpachansa ucanacajj janiw diosanacäpcänti, jan ucasti lawata, kalata jaken lurataquïpjjänwa. Ucatwa tucjatäsipquejja.\nJichhasti, Tatitu, nanacan Diosajja, jumasti khespiyapjjetaya Senaquerib reyin ch'amapatjja, uqhamata aca orakenquir marcanacajj yatipjjañapataqui juma Tatitu Diosaqui utjatapa” sasa.\nUcatjja Isaías profetajj qhitanïnwa Ezequías reyiru aqham sañapataqui: “Aqham siw Israelan Tatit Diosapajja: ‘Nayajj ist'smawa cuntejj oracionan mayquista ucjja, Asirianquir Senaquerib sat reyip toketjja’ ” sasa.\nTatitusti Asirianquiri reyip tokjja, aqham arunacwa arsüna: “Sión marcasti, mä tawakjamawa, juma Senaquerib reyit larustam. Jerusalenajj sawcasisaw p'ekep qhiwi, jumajj sarjjta ucqhajja.\n¿Qhitirus toktasa, jisc'achtasa? ¿Qhititaquis jach'at arstajja, uqhamarac jach'a cancañampi altorus uñtaractajja? ¡Israelan Kollan Diosap tokew parltajja!\nJumajja qhitatanacam tokew Tatiturojj jisc'achtajja. Jumajj sistawa: ‘Walja nuwasiñ carronacajjampiwa maqhatta kollunac pataru, jan maqhatcañ Líbano kolluruw maqhatta. Wali alto cedro lawanacapwa qhuchhunucta, Wali alto kollunacaparuwa maqhatta, ch'uminacapas pankar yapur uñtatäqui ucaruraqui.\nJan uñt'at orakenwa phujunaca p'iyta uca umatwa umta, cayojjan tact'atajjampiwa Egipton take jawiranacapjja wañsuyta’ sasa.\nUcampis ¿janit yatcäyätajja naya Tatituna take acanaca wact'ayatajj-jja? Nayrapachanacatpachwa acanacjja wact'ayta, jichhasti ucjja lurtwa; ucatwa jumajj tucjtajja nuwasiñatac perkampi lurat marcanacjja, tucjata montonanacaruwa tucuyaractajja.\nUtjir jakenacapasti jan ch'amanïpjjewa ajjsarañampi, p'enkasiñampi phokt'ata, pampanquir ch'ojjñanacar uñtatäpjjänwa, ch'ojjña pastonacar uñtatjamaraqui uta patanacan achuri alinacjamäpjjänwa, inti jalsu toke thayampi naqhantatäjjaraqui.\nNayasti take onjjtatanacamwa uñt'smajja, take luräwinacamsa, nayajj yattwa nayataqui colerasitama.\nNayajj colerasitama, jach'achasitama uñt'atajj laycojja, nasamarojj mä argollwa uchäma, lacamarusa mä frenompi, cutt'ayämawa cawquïr thaquinjamtï jutcäyäta ucanjama” sasa.\nIsaiasasti Ezequiasarojj sänwa: “Acäniwa mä chimpojja jutir urunacana cunatejj pascani ucanacjjata: Aca marasa jutiri marasa jumanacajj mank'apjjätawa jupa pachpa achur trigota, ucampis quimsïr marajja yapuchapjjätawa, apthapipjjaraquïtawa, uva alinacsa ayrupjjätawa, uqhamarac achunacapsa mank'apjjaraquïta.\nJudá marcat jilt'iri jakenacasti ayrunacjamäpjjaniwa, saphintapjjaniwa, achsa churapjjaraquiniwa.\nJerusalén marcanjja mä jilt'awa utjascani uca laycu; Sión kollunjja jilt'irinacawa utjani. Ucsti luraniwa take ch'aman Tatitun jach'a munasiñap laycu” sasa.\n“Asirianquiri rey toketjja aqham siwa Tatitojja: ‘Janiw Jerusalenar mantcaniti, ni mä sapa flechsa flecht'caniti, janiw escudompis jutcaniti ni jark'akasiña perksa muytpacharu lurcaraquiniti.\nCawquïr thaquinjamtejj jutcäna ucanjamawa cutt'jjani; janiw aca marcar mantancaniti. Naya Tatituwa arojja arsta.\nNayaw aca marcaru imascäjja, khespiyaraquëjja, David sirvirejjaru munatajj laycu, naya pachpar munatajj laycuraqui’ ” sasa.\nUca arumpachaw Tatitun angelapajja Asirian campamentopar sarasina jiwarayäna pataca quimsakallk tunca pheskani waranka jakenaca, ucatsti khepärmanthi alwasti takeniwa jiwatcama khantatipjjäna.\nUcatsti Asirianquiri Senaquerib reyisti campamentopa apthapisisajja, cutt'awayjjänwa Nínive marcaru.


30. Terrorismo sutinchata yanqhachasiña p’iqt’äwinaka chhaqtañapataki, Perú markana jaqinaka suma utjasiñanakapataki - Acuerdo Nacional\n30. Terrorismo sutinchata yanqhachasiña p’iqt’äwinaka chhaqtañapataki, Perú markana jaqinaka suma utjasiñanakapataki\nDerechos humanos sutinchata kamachinaka chiqaparu ch’amanchañataki taqi kuna terrorismo yanqhachasiña p’iqt’äwinakawa chhaqtayasini, uka pachparakiwa, Perú marka pachana utjasirinakampi sumthapïwinakaruwa sartasiskakini, kunattixa wajcha q’uya kankañana jakañxa jani jucha jakisisa ch’axwäwinakampikiwa jikxatasispa.\n(a) Terrorismo sutinchata yanqhachasiña luräwinakaxa chhaqtayasiniwa, ukhama yanqhachiñanakaru wayusiri mayachäwinaka p’iqt’irinakarusa kamachinakarjama phuqasawa juchanchasirakini, ukanaka uñstipana mäkhikiwa ukhama lurañanaka armayasini, chiqanxa khitinakatixa uka kuka laphinakata pitaña yanqha yänaka jamasata lurañaruwa wayusipki jupanakaruwa armayasini.\n(ch) Derechos Humanos sutinchata kamachinakarjama phuqasa Perú marka amtäwinakapa ukata Derecho Internacional kamachinakakampi mayachthapiñaru wayusisawa terrorismo yanqhachasiñanaka chhaqtayañataki kamachinakawa apsusini.\n(h) Estado de Derecho sutinchata saranaka taypina jakäwinakawa ch’amanchasiskani, taqi jaqisa suma yäqasisa jakäwinaka tuqita yatichäwinaka sartayasa, jani jucha jakisa ukata jani ch’axwäwinakampi utjasa, purapata yäqasa jakasa ukata taqi markachirinakana arxatawinakapampi kuna suma utjasa.\n(i) Uka terrorismo yanqhachisiñanakampi t’aqisita jaqinakaruwa suma mayampi jaqitatanakañapataki yanapt’äwinaka nayraru aptasiskarakini. (k) Uka terrorismo yanqhachasïwinakampi q’uqita markanakarusa mayampi jaqinaka utjnuqayañanakataki utanaka utachnuqäwinakampiwa yanapt’asiskarakini.\n(l) Kuna luräwinakatixa uka terrorismo yanqhachasiñanakaru yanapirjamächi ukaxa, uka luräwinakaxa qawayata chhaqtayasini.


2 Crónicas 9 - Holy Bible [Aymara Bible 1997] - (2Cró 9)\nSabá marcanquir reinasti yatïnwa Salomonan jach'a cancañapata, ucatsti jupajj Jerusalén marcaruw saräna wali ch'ama jisct'anacampi yant'añataqui. Jupasti purïnwa wali jach'a cancañampi, caballonacapanjja perfumenaca qhumt'ata, uqhamarac walja korinaca, muncañ kalanacasa qhumt'ataraqui. Cunapachatï Salomonan nayrakataparu purïna ucqhajja, take cuntï amtatäcäna ucanac jisct'äna.\nSalomonasti take jupan jisct'anacaparuwa arusjjatäna. Janiwa mä jisct'asa jupataquejj ch'amäcänti arusjjatañataquejja.\nSabá marcanquir reinajj muspharänwa Salomonan yatiñ cancañapat ist'asinjja, uqhamarac palacio luraycäna ucatsa,\nmesapan mank'añapatsa, uqhamarac jilïri jakenacapan lurañanacapatsa, uywatanacapana apnakapjjatapatsa, isinacapatsa, coperonacapatsa, uqhamarac isinacapatsa, cunjämsa templor maqhatapcäna ucatsa walipuniw muspharäna.\nUcatsti jupajj reyirojj sänwa: “Cuntï marcajjana ist'ta juman luratanacamata, uqhamarac yatiñ cancañamatsa ucanacajja chekawa;\nucampis nayajj janiw iyawscäyätti jupanacan arunacaparojja, nayajj jutasina, uqhamarac nayrajjampi uñjasinwa amuyta. Chekpachansa janiw jupanacajj juman yatiñ cancañamatjja ni chicatarus yatiyapquitütuti, ucampis jumajj jilanctawa nayajj ist'cäyäta ucat sipana.\n¡Tatit Diosamasti bendicitäpan, jumarusti suma chuymampiwa uñjtam, uqhamarac tronoparus ucharactam reyipäñamataqui! ¡Juman Diosamajj Israelaru munatap laycu, uqhamarac wiñayataqui apnakañamaquiraquiw jumarojja reyit utt'aytam jupanacaru cheka cancañampi, cheka lurañampi apnakañamataqui!” sasa.\nUcatsti jupajj Salomón reyirojj churänwa quimsa waranka llätunca pataca sojjta tunca kilo korinaca, uqhamarac walja k'apquir perfumenaca, muncañ kalanaca churaraquïna. Israel marcarojj janipuniw ucqhama k'apquir perfumenacajj purirïcänti, Sabá marcanquir reinajj Salomón reyiru churcäna uqhamjja.\nUcjjarusti Hiram chachana, uqhamarac Salomonan sirvir jakenacapajj Ofir chekata kori apanipcäna ucanacajja, apanipjjaraquïnwa sándalo sat madera, uqhamarac muncañ kalanaca.\nSándalo sat maderampisti reyejj lurayänwa gradanaca templotaqui, uqhamarac reyin palaciopataquisa, arpanaca, salterionaca, musiconacataqui. Uqham quipcasti janipuniw cunapachasa Judá orakenjja uñjañäcänti.\nSalomón reyisti chuymatjama churänwa Sabá marcanquir reinarojja take cuntï jupajj maycäna ucanaca, reinajj churcäna ucatsa juc'ampwa churäna. Ucatjja reinajj orakeparojj cutt'jjänwa jupan sirvirinaca jakenacapamp chict'ata.\nSalomonajj sapa mara take korinaca catokcäna ucanacasti pä tunca payan waranka kilonacänwa,\njaniw jaqhutäcänti alaquipirinacana, yakha marcar saririnacana impuestonaca pagapcäna ucanacajja. Ucjjarusti arabianquiri take reyinacasa, uqhamarac marca pachpanquiri jilïri apnakerinacasa Salomonataquejj apanipjjänwa kori, kollke.\nSalomón reyisti pä pataca escudonacwa lurayäna koritcamaqui, sapa maya escudonacarojja sojjta kilo koriwa mantäna.\nUqhamaraquiw lurayaraquïna quimsa pataca jisc'a escudonaca, sapa escudonacarojja quimsa kilo jila koriw mantäna, ucatsti palacioruw uchayäna, “Bosque del Líbano” sat chekaru.\nUcjjarusti lurayaraquïnwa mä jach'a trono marfilata, ucatsti korimpiw lip'iquipayäna.\nTronosti sojjta gradanïnwa, uqhamarac cayu tact'asiñapasa koritänwa tronompi mayachataqui, kont'asiñana sapa thiyapanjja ampar ayjjatasiñanacapaw utjäna, ucamp chict'atasti pä sayt'ata leonanacaw utjäna.\nUqhamaraquiw tunca payan sayt'ata leonanacajj utjaraquïna, sapa thiyana sapa maya gradanacana. ¡Uqhamsti janipuniw cawqha reinonsa lurascänti!\nUqhamaraquiwa reyin take copanacapasa korit luratcamäquïnwa, uqhamaraquiwa “Bosque del Líbano” sat uca palacionquiri copanacapasa koritcamaraquïna. Janiw cunas kollketa luratajj utjcänti, Salomonan urunacapanjja kollkejj jan ancha yäkatätap laycu.\nReyin barconacapasti Tarsis marcaruw sarirïna Hiram chachan sirviri jakenacapampi, jupanacasti sapa quimsa marata may cutiwa purinipjjerïna kori, kollke, marfil, mononaca, pavo realanac apt'ata.\nSalomón reyisti aca orakenquir take reyinacarojja atipänwa kamir cancañana, uqhamarac yatiñ cancañansa.\nUcatsti aca orakenquir take reyinacawa jupar uñjaña munapjjäna, uqhamarac Diosajj churcäna uca yatiñapat ist'añsa.\nUcatsti takeniwa mä wajjt'äwi apapjjerïna sapa mara: korit kollketa lurat yänaca, capanaca, armanaca, k'apquiri kollanaca, caballonaca, uqhamarac mulanacsa.\nSalomonanjja pusi waranka caballo uñjirinacapaw utjäna uqhamarac carronacapataqui, tunca payan waranka caballjjat jalir jakenaca, jupanacarusti qhitänwa nuwasiñ carronacan cuartelanacaru, uqhamarac Jerusalenanquir reyin guardiaparusa.\nUcatsti Salomonajj wali munañani reyïnwa, take reyinacat sipana, Eufrates jawirata kalltasina, filisteonacana orakepcama, uqhamarac Egipto korpacamaraqui.\nReyisti Jerusalenanjja utjayänwa walja kollkenaca kalanacar uñtata; uqhamarac utjayaraquïna walja cedronaca, pampa higo alinacar uñtata.\nCaballonacasti apayanitänwa Muzri sat chekata, uqhamarac yakha marcanacataraqui.\nSalomonan ucat ucjjar sarnakäwipajj kalltat tucuycamajja Natán profetan crónicas sat libropan kellkatawa, ucatsti Silo chekanquir Ahías profecía arunacapancaraquiwa, uqhamarac Iddo sat profetan jutir urunacat parlatap arunacanraqui, ucanacasti parlatänwa Nabat chachan Jeroboam yokapata.\nSalomonasti Jerusalenanwa apnakäna take Israel orakpacharu pusi tunca maranaca.\nUcatsti cunapachatï jiwjjäna ucqhasti, juparojj imt'jjapjjänwa David awquipan marcaparu. Ucatjja jupa lantejja Roboam yokapaw reyit utt'asjjaraquïna.


“Diosajj munasiñawa” (1 Juan 4:8) | Taman yatjjatañataki\n“Diosajj munasiñawa.” (1 JUAN 4:8, 16)\n18, 91 QʼOCHUNAKA\nMunasir Diosajja kunatï cheqapäki uk munirinakarusa, apnaqeriparjam Jupar uñjapki ukanakarusa, ¿kuna bendicionanaksa churani?\nPantjasir jaqëkstansa, ¿kunjamatsa Jehová Diosajj munasiñap uñachtʼayistu?\nDiosajj Reinop uttʼayasaw jaqenakar munasiñap uñachtʼayi sasajja, ¿kunatsa sistanjja?\n1. 1) ¿Jehová Diosarojj kunjam Diosatsa uñtʼasi? 2) Taqe kun Luriri Diosan munasirïtapatjja, ¿kamsasmasa?\n“DIOSAJJ munasiñawa” sasaw Bibliajj qhanañchi. Janiw ‘munasiñaniwa’ sasajj siskiti, jan ukasti munasiñawa sasaw qhanañchi (1 Juan 4:8). Jehová Diosarojja munasirïtapatwa jukʼamp uñtʼasi. Kunanakatï alajjpachansa aka Oraqensa utjki ukanak luriri Diosan munasirïtap yatiñajj wali kusiskañapuniwa. Jehová Diosajj munasiñatwa taqe kunsa luri.\n2. Diosan munasirïtap yatisajja, ¿kuna toqetsa jan pächasiñasäki? (Aka janankir dibujo uñjjattʼam.)\n2 Jehová Diosajj jaqenakar wal munasi, uk yatiñajja kuntï jutïritak arsuwayki uk phoqapuniniwa sasin confiyañatakiw yanaptʼistu. Diosajj ‘mä uru wakichi, uküruw cheqa kankañampi akapacharojj Jesucristo toqe taripani’. Ukajj phoqasipuniniwa (Hech. 17:31). Taqe khitinakatï Jehová Diosarojj apnaqeriparjam jichhürunakan uñjapkani ukhamarak Jupamp askit katoqatäpkani ukanakajja, wali sumaw jutïrin wiñayatak kusisit jakasipjjani.\nJAQEN APNAQÄWIPAJJ KUNSA UÑACHTʼAYI\n3. Diosatï jiwasar jan munaskistaspa ukhajja, ¿jutïrin jakasiñajj kunjamäspasa?\n3 Jehová Diosatï jiwasar jan munaskistaspa ukhajja, ¿jutïrin jakasiñajj kunjamäspasa uk amuysnati? Uk amuytʼañajj janiw chʼamäkiti. Jaqenakana ukhamarak Supayana apnaqat aka ñanqha pachanjja, kunayman jan walinaka, tʼaqhesiñanakakiw utjaski (2 Cor. 4:4; 1 Juan 5:19; Apocalipsis 12:9, 12 liytʼañataki). Cheqansa, Jehová Diosatï jan munaskistaspa ukhajja, jutïrin jakasiñajj sinti jan walipunïspawa.\n4. ¿Kunatsa Jehová Diosajj Supayarusa, nayrïr awk taykasarusa Jupa contra saytʼasipjjatapat ukhamak uñjawayi?\n4 Supayajj Dios contraw saytʼawayi. Adán chacharusa Eva warmirusa, jupjam Dios contra saytʼapjjañapatakiw chʼamañchawayaraki. Supayajja, Diosajj janis pachpa luratanakapjjar apnaqerjamäkaspa, Diosat sipan jupan apnaqatas jaqenakajj sum jakasipkaspa ukhamwa säna (Gén. 3:1-5). Ukatwa ukajj cheqapuniti janicha uk yatiñatakejj Jehová Diosajj mä jukʼa tiempo Supayar churawayi. Ukhamatwa Jehová Diosan gobiernopat sipansa yaqha suma gobiernojj jan utjatap yattanjja.\n5. ¿Kunsa jaqen apnaqäwipajj uñachtʼayawayi?\n5 Aka qhepa patak maranakanjja, guerranak utjatapatjja patak millón jaqenakaw jiwarawayapjje. Jichhürunakanjja, jan walinakajj jukʼampiw jiljjattaskaki. Taqe ukanakatjja Biblian akham qellqatäjjänwa: ‘Qhepa urunakanjja, jan wali lurir jaqenakasa ukhamarak sallqjerinakasa jan walit jukʼamp jan waliruw sarapjjani’ sasa (2 Tim. 3:1, 13). Uka arunakajj cheqapunïskiwa. Bibliajj akham siwa: “Jaqejj janiw alaskiti pachpa jakañapjja, janirakiw tukuyäwipsa munañapar apnaqkaspati” sasa (Jer. 10:23). Jehová Diosajja, janiw jaqenakarojj jupanak pachpa apnaqasipjjañapatak lurawaykiti.\n6. Jehová Diosajj Supayar mä jukʼa tiempo apnaqañapatak jaytatapatjja, ¿kunas uñachtʼayasiwayi?\n6 Jehová Diosajj Supayaru akapacha apnaqañapatak jaytasajja, Diosan gobiernopat sipan yaqha suma gobiernojj jan utjatapwa uñachtʼayawayi. Jehová Diosajj taqe jan walinakwa jutïrin tukjani. Uka qhepattï apnaqäwip contra saytʼasir jaqejj utjani ukhajja, janiw ukhamak jaytkaniti, jan ukasti jankʼakiw tʼunjani. ¿Jehová Diosan ukham lurañapajj walïspati? Jïsa, jaqenak pura apnaqasisajj kunayman tʼaqhesiñanakakiw utjawayi. Diosajj janiw mayampi ukham jan walinak utjañap munkaniti.\nJEHOVÁ DIOSAJJ LURATANAKAP TOQEW MUNASIÑAP UÑACHTʼAYISTU\n7, 8. ¿Kunjamanakatsa Diosajj jaqenakar munasitap uñachtʼayawayi?\n7 Jehová Diosajj kunja munasirisa ukjja, kunayman toqetwa uñjtanjja. Amuytʼañataki, alajjpachajj wali suma lurtʼatawa, ukhamarus wali jachʼarakiwa. Ukanjja walja millón millón galaxianakaw utji, sapa galaxianjja millón millón warawaranaka ukhamarak planetanakaw utji. Jiwasajj jakktan uka galaxiajja, Vía Láctea satawa, ukan mä jachʼa warawaraw utji, ukasti Inti satawa. Janitï Intejj utjkaspa ukhajja, aka Oraqen janiw jakañajj utjkaspati. ¿Kunsa taqe ukanakajj uñachtʼayi? Jehová Dios sapaki wali chʼamanïtapa, yatiñanïtapa ukhamarak munasirïtapwa uñachtʼayi. Cheqasa, “Diosan jan uñjkay yänakapajj jupan luratanakap toqew uñachtʼayasi. Qhanpachwa uñachtʼayasi kunapachatejj aka oraqejj luratäkäns ukürutpacha jupajj Diosätapa, chʼamapajj jan tukuskirirakïtapa” (Rom. 1:20).\n8 Chʼojjña alinaka utjañapatakisa, animalanaka, ukhamaraki jaqenaka jakañapatakisa Jehová Diosajj wali sumwa aka Oraq lurtʼawayi. Nayrïr awk taykasarojja, mä suma jardinwa jakapjjañapatak churäna. Jupanakajja, jan juchanïpjjatap laykojj suma amuyuni, jan usuntiri ukhamäpjjänwa, wiñayatakiw jakapjjarakispäna (Apocalipsis 4:11 liytʼañataki). Bibliajj Jehová Diosat akham siwa: “Jaqenakarusa, uywanakarus manqʼañ churiri[wa]: khuyapayasiñapajj wiñayawa” sasa (Sal. 136:25).\n9. ¿Kunsa Jehová Diosajj uñisi?\n9 Jehová Diosajja wali munasiri Diosawa, ukampis jan walinakarojj uñisirakiwa. Bibliajj siwa: “Jumajj janiw ñanqhamp kusisir Diosäktati [...]. Jumajj ñanqha lurir jaqenakarojj uñistawa, [...] chʼojjña chuyman jaqenakampiru, jaqe jiwayirinakampirojj uñisnuktawa” sasa (Sal. 5:4-6).\nJEHOVÁ DIOSAJJ NIYAW JAN WALINAK CHHAQTAYJJANI\n10, 11. 1) ¿Kunjamansa jan wali jaqenakajj uñjasini? 2) ¿Kunsa Jehová Diosajj aski jaqenakar jutïrin churani?\n10 Kunjamtï uñjaniwayktanjja, Jehová Diosajj munasir Diosawa, jan walinakarus uñisirakiwa. Ukatwa jan walinak jan mayampitak chhaqtayjjani. Bibliajj akham siwa: “Ñanqha luririnakajj oraqet jaqonukutäpjjaniwa, [Jehová] Tatitur suytʼirinakasti oraqen jakasipjjani. Akat mä jukʼa urunakarojj ñanqha lurir jaqenakajj chhaqtjjaniwa; [...] Tatitur uñisirinakajj alinakar uñtataw wañsupjjani, jiwqʼer uñtataw chhaqtapjjarakini” sasa (Sal. 37:9, 10, 20).\n11 Maysa toqetjja, Bibliajj sarakiwa: “Aski jaqenakajj oraq katoqapjjani, wiñayatakiw ukan jakapjjarakini” sasa (Sal. 37:29). Ukatsti saskakiwa: “Jilarkir sumankañampiw kusisipjjarakini” sasa (Sal. 37:11). Jehová Diosajja, servirinakapar wal munasitapata, sum jakasipjjañap munatapatjja uka arunakap phoqapuniniwa. Apocalipsis 21:4 qellqatajj siwa: “Diosajj taqe jachanakapwa nayranakapatjja picharani, janirakiw jiwañas, jachañas utjkjjaniti, warariñasa ni usuyasiñasa. Taqe kunanakatï nayrajj utjkän ukanakajj tukusjjewa” sasa. Ukhamajja, Diosaru apnaqeriparjam uñjirinakasa, Jupar istʼirinakasa, ¡jutïrin wali sumaw jakasipjjani!\n12. ¿‘Aski jan kamskaya jaqejj’ kunjamasa?\n12 Diosan Arupajj akham siwa: “Uñtam aski jan kamskaya jaqeru, jupan jutir urunakapanjja samarañaw utjani. Ukampis Dios contra jaqenakajj tukjatäpjjaniwa; jutir urunakapanjja ñanqha jaqenakajj tukjatäpjjaniwa” sasa (Sal. 37:37, 38, Aymar Biblia). ‘Aski jan kamskaya jaqejja’, Jehová Diosarusa, Jesusarusa uñtʼiwa, Biblian utjki uka kamachinaksa istʼarakiwa (Juan 17:3 liytʼañataki). 1 Juan 2:17 qellqatan jikjjataski uka arunakan cheqätapsa amuyarakiwa, ukansti siwa: “Akapachajj tukusirikiwa jan wali luräwinakapamppacha, ukampis kawkïritejj Diosan munañap lurki ukajj wiñayatakiw jaki” sasa. Niyakejjay akapachan tukusiñapajj wali jakʼankchejja, Jehová Diosaruw confiyañasa, Jupatakjamaw sarnaqañasaraki (Sal. 37:34).\nJEHOVÁ DIOSAJJ WALI MUNASIRÏTAPWA UÑACHTʼAYISTU\n13. ¿Kunjamsa Jehová Diosajj wali munasirïtap uñachtʼayistu?\n13 Pantjasirïkstansa, Jehová Diosatakjamaw sarnaqsna. Jupan amigoparakïsnawa. ¿Kunjamsa? Yoqapan loqtasitap toqe. Nayrïr awk taykasajj juchampiru jiwañampir aptʼawaykistu ukat qhespiyañatakejja Diosajj Yoqaparuw khitaniwayi (Romanos 5:12; 6:23 liytʼañataki). Jesusajja, alajjpachan walja maranakaw Awkipamp jakäna, taqe kunanwa istʼarakïna. Aka Oraqenkäna ukhajja Jesusajj Awkipar istʼaskakïnwa, ukhamäñapjja Jehová Diosajj janïr Jesusajj aka Oraqer jutkäna ukhaw yatjjäna. Diosajj Yoqapar wal munasïna, ukatwa jaqenakamp tʼaqhesiyat uñjasajj wal chuym usuyasïna. Jesusajj aka Oraqenkkäna ukhajja, Diosajj Taqe Kunjjar Munañanïtapa ukhamarak jan pantjasir jaqejj jan walin uñjaskasas Diosat jan jitheqtirjamätapwa uñachtʼayäna.\nDiosajj munasirïtapatwa Yoqaparojj aka Oraqer khitanïna (13 tʼaqa uñjjattʼäta)\n14, 15. Jesusan jiwatapampejj ¿kunas jikjjatasiwayi?\n14 Jesusajj jiwañkamaw Jehová Dios Awkipat jan jitheqtas serviwayi. Ukhamatwa Diosajj Taqe Kunjjaru Munañanïtap uñachtʼayawayi, ukatsti kuntï Diosajj jutïritak arsuwayki uka wiñay jakañ katoqañatakis juchampit jiwañampitwa qhespiyawayistu, ¡walpun ukat yuspärtanjja! Jehová Diosasa ukhamarak Jesusasa, qawqsa munasistu ukjja apóstol Pablojj sum amuyäna. Ukatwa akham sasin säna: “Kunapachatejj jiwasanakajj jan chʼamanïkäyätan jiwaspacha qhespiyasiñatakejja, ukapachaw Cristo Tatitusajj horasapar jiwawayi jiwasan juchanakas layku. Janiw khitis jasakejj mä jaqe layku jiwkaspati, ni mä aski jaqe laykusa; inas maynejj jiwarakchispa mä suma aski jaqe layku. Ukampis Diosajj munasiñapwa uñachtʼayistu, kunapachatejj jiwasanakajj juchanïskäyätan ukapachaw Cristojj jiwasanak layku jiwawayi” sasa (Rom. 5:6-8). Apóstol Juanajj akham sarakïnwa: “Diosajj khitaniw mä sapa Wawapa aka oraqeru, wiñay jakañanïñasataki, ukhamanwa Diosajj munasiñap uñachtʼayistu jupa toqe. Akhamankiw munasiñajja: janiw jiwasanakati Diosar munapkäyätanjja, jan ukasti jupaw munistu Wawap khitanisina juchanakasat qhespiyañataki” sasa (1 Juan 4:9, 10).\n15 Jesusajj akham sänwa: “Diosajj akapachar wal munatap laykuw mä sapa Yoqapar khitani, taqe khitinakatejj jupar iyawsapki ukanakajj jan chhaqañapataki, jan ukasti wiñay jakañanïñapataki” sasa (Juan 3:16). Cheqas Jehová Diosajj wal munasistu, ukatwa juchampit jiwañampit jiwasar qhespiyañatakejj Yoqapar khitaniwayi, ukaw jiwasar wal munasitap uñachtʼayistu. Uka munasiñapajj janipuniw tukuskaniti. Pablojj akham sänwa: “Jichhajj yattwa, janiwa kunas Diosan munasiñapatjja apaqkistaspati, janiw jiwañasa, ni jakañasa, ni angelanakasa, ni alajjpach chʼamanakasa, ni jichhasa, ni jutkani ukasa, ni patankki ukasa, ni manqhankki ukasa, ni kuna yaqha yänakasa Diosan munañapatjja apaqkistaspati, uka munasiñsti Cristo Jesús Tatitus toqwa uñachtʼayistu” sasa (Rom. 8:38, 39).\nDIOSAN REINOPAJJ APNAQJJEWA\n16. ¿Kunas Diosan Reinopajja, ukat khitirus Diosajj Reinopan apnaqañapatakejj uttʼayawayi?\n16 Jehová Diosan Reinopajja, alajjpachan uttʼayat mä gobiernowa. Ukan apnaqañapatakejja, Diosajj Jesusaruw uttʼayawayi, jupajj jaqenakar wal munasi, Diosan Reinopan apnaqañapatakis wakichtʼatarakiwa (Pro. 8:31, NM). Jesusamp chikasti 144.000 ajllit cristianonakaw alajjpachat apnaqanipjjani, jupanakarojj aka Oraqetwa ajllisiwayi. Uka ajllitanakajja kunjamsa jaqenakajj jikjjatasipjje uk yatipjjewa, ukhamajj wali munasiñampipuniw apnaqanipjjestani (Apo. 14:1). Jesusajj Diosan Reinopat parlapunirïnwa. Uka toqet parlañaw jupatakejj wali wakiskirïnjja, ukatwa arkirinakaparojj akham sasin mayisiñ yatichäna: “Alajjpachankir nanakan Awkejja, sutimajj jachʼañchatäpan. Munañamampisti [jan ukajj ‘Reinomampisti’, NM] apnaqapjjeta. Munañamasti luratäpan akapachanjja, kunjämatï alajjpachana luratäki ukhama” sasa (Mat. 6:9, 10). Uka mayisïwejj phoqaskani ukhajja, Diosan servirinakapajj wali kusisitaw jakasipjjani.\n17. ¿Kunansa Jesusan apnaqäwipajj jaqenakan apnaqäwipampejj jan pachpäki?\n17 Jaqenakan apnaqäwipanjja, millón millón jaqenakaw jiwarawayapjje, ukampis Jesusan apnaqäwipan janiw ukhamäkaniti. Jupajj jaqenakat wal llakisi, ukhamarus Awkipjam chuymanirakiwa, munasiñaw jupan jilanki (Apo. 7:10, 16, 17). Jesusajj akham sänwa: “Nayar jutapjjam taqe qarjatanaka jatjatanaka, nayaw samarayapjjäma. Nayan yugojja apapjjam, ukatsti nayat yateqasipjjarakita. Nayasti llampʼu chuymani, altʼat chuymanirakïtwa, ukatwa almaman samarañapjja jikjjatapjjäta. Nayan yugojjasti jasa apañakiwa, khumojjasti sinti phisnakirakiwa” sasa (Mat. 11:28-30). ¡Uka arunakajj wali suma arunakapuniwa!\n18. 1) Diosan Reinopajj 1914 maran uttʼayaskäna ukhat aksarojja, ¿kunanakas pasawayi? 2) ¿Kuna jisktʼanakarus jutïr yatichäwin qhanañchasiskani?\n18 Biblian jikjjataski uka profecianakarjamajja, Jehová Diosan Reinopajj 1914 maranwa alajjpachan uttʼayasiwayi. Ukhat aksarojja, Cristomp chika alajjpachat apnaqanipkani ukanakarojj ajllisiskakiwa, ukhamat 144.000 ajllitanakar phoqachasiñapataki. Ukatsti akapachat qhespisin wiñay jakañ aka Oraqen katoqapkani ukanakarusa tantachthapisiskarakiwa (Apo. 7:9, 13, 14). Aka Oraqen wiñay jakaña katoqapkani ukanakajja, ¿qawqhanëjjapjjesa? ¿Kunsa qhespiñatakejj lurapjjañapa? Uka jisktʼanakarojj jutïr yatichäwinwa qhanañchasiskani.


“Jachapki ukanakampejj jachapjjarakim” (1 Tesalonicenses 5:11) | Congregacionan yatjjatañataki\nYatiyañataki (congregacionan yatjjatañataki) | Julio 2017\n¿Kuna arutsa liytʼäta? Afrikáans Albanés Alemania markan amparamp parlirinakataki Alemán Amis Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Bolivia markan amparamp parlirinakataki Boulou Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chol Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Criollo haitiano Croata Cuba markan amparamp parlirinakataki Dangme Danés Digor Diula Duala Ecuador markan amparamp parlirinakataki Edo Efik Embunda Endebele Endonga Enzema Eslovaco Eslovaquia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Galés Garífuna Georgiano Gran Bretaña markan amparamp parlirinakataki Grecia markan amparamp parlirinakataki Griego Guaraní Gujarati Gun Hausa Hebreo Hiligaynon Hindi Hiri motu Holandés Hungaria markan amparamp parlirinakataki Húngaro Ibanag Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kaonde Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Letón Lingala Lituano Luganda Lunda Luo Luvale Macedonio Malawi markan amparamp parlirinakataki Malayo Malayálam Malgache Mam Mambue-Lungu Maratí Maya Mazateco de Huautla Mingreliano Mixe del norte Mongol Moré Motu México markan amparamp parlirinakataki Ndebele (Zimbabue) Nepalés Ngäbere (o guaymí) Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Portugal markan amparamp parlirinakataki Portugués de Brasil Quebec markan amparamp parlirinakataki Quechua (Ancash) Quechua boliviano República Checa markan amparamp parlirinakataki Rumania markan amparamp parlirinakataki Rumano Rusia markan amparamp parlirinakataki Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Swajili (Congo) Tagalo Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Vendal Venezuela markan amparamp parlirinakataki Vietnamita Waray-Waray Wolaita Xhosa Yao Yoruba Zandé Zapoteco (Istmo) Zimbabue markan amparamp parlirinakataki Zulú Árabe Ñanya\n“Jachapki ukanakampejj jachapjjarakim”\n“Jumanakajj maynit maynikam chʼamañchtʼasisipkakim, maynit maynikamas yanaptʼasisipkakim” (1 TES. 5:11).\nCANCIÓN: 90, 111\n¿Kunjamsa Jehová Diosajj chuymachtʼistu?\nMunat familiarap jiwki ukanakarojj ¿kawkïr textonakas chuymachtʼaspa?\nMunat familiarap jiwki ukanakarojj ¿kunjamsa jilat kullakanakajj yanaptʼapjjaspa?\n1, 2. ¿Kunjamsa llakitanakar chuymachtʼsna uka toqet parlañajj kunatsa wakisi? (Aka paginankir foto uñjjattʼäta).\nSUSI sat mä kullakajj akham siwa: “Yoqajajj jiwjje uka qhepatjja, niya mä marapuniw jupat wal jachapjjta, janipuniw armirjamapkayätti” sasa. Mä jilatajj akham sarakiwa: “Esposajajj mä akatjamatwa jiwäna, ukajj wali llakitwa jaytawayitu” sasa. Cheqas waljaniw ukhaman uñjasipjje, ukajj wali llakkañawa. Diosan walja servirinakapajja, Armagedón janïr purinkipan familiaranakap jiwañapjja janiw suyapkänti. Inas juman mä munat familiaramajj jiwchi, jan ukajj familiaraman amigopa, jan ukajj familiarap jiwchi. Inas akham jisktʼassta: ¿Kunjamsa ukhaman uñjasipki ukanakar yanaptʼsna? sasa.\n2 Tiempompikiw uk armjjäta sasaw yaqhepajj sapjje, ukajj ¿ukhamapunïspati? Mä viuda kullakajj uka toqet akham siwa: “Kuntï armañatak lurkäta ukaw antisas yanaptʼasi sañaw cheqäspajja” sasa. Wali llakita, chuymas ustʼata ukham uñjastan ukhajj cuerpos usuchjasktan ukamp sasiwa: jiwasatï cuerposar munasiñamp uñjañäni ukhajja, jukʼat jukʼatwa waliptjjañäni. Ukhamajja, munat familiarap jiwki ukanakarojj ¿kunjamsa jan sint llakisipjjañapatak yanaptʼsna?\nJEHOVÁ DIOSAJJ ‘TAQE KUNAN CHUYMACHTʼASIRIWA’\n3, 4. Mä familiaras jiwi ukhajj kunja llakitätansa uk Jehová Diosajj sum yati sasajj ¿kunatsa sissna?\n3 Jehová Diosaw taqenit sipansa wali khuyaptʼayasiri chuymachtʼasiri Diosajja (2 Corintios 1:3, 4 liytʼañataki). Kunjamäsktansa uk Jupajj sum yati. Servirinakaparojj akham siwa: “Naya, naya kipkaw jumarojj [chuymachsma]” sasa (Isa. 51:12; Sal. 119:50, 52, 76).\n4 “Wali munasiñampi khuyaptʼayasiri” Diosan munat servirinakapajj ukhamarakiw jiwapjje, jupanakat yaqhepajj Abrahán, Isaac, Jacob, Moisés, David jupanakawa (Núm. 12:6-8; Mat. 22:31, 32; Hech. 13:22). Jehová Diosajj jupanakar jaktayañ uru puriniñap wal suyaski sasaw Bibliajj qhanañchi (Job 14:14, 15). Uka uru purinini ukhajja, jaktanirinakajj wali kusisitaw jakasipjjani, janirakiw mayamps usuntjjapjjaniti. Amtañäni, Jehová Diosajj Yoqapar kunjamsa jiwayapjjäna uksa uñjarakïnwa, juparojj walpun munasïna (Pro. 8:22, 30, NM). Kunja llakitäpachänsa uk janiw amuyksnati (Juan 5:20; 10:17).\n5, 6. ¿Kunjamsa Jehová Diosajj chuymachtʼistu?\n5 Jehová Diosaw yanaptʼitani sasaw taqe chuyma confiyañasa. Ukhamajj llakinakas Juparuw yatiyañasa. Kunja llakitätansa uk Jupajj sum yati ukat chuymachtʼarakistuwa, uk yatiñajj walpun chʼamañchistu. Ukampis ¿kunjamsa chuymachtʼistu?\n6 Mayajja, ‘espíritu santo’ churasaw Diosajj chuymachtʼistu (Hech. 9:31). “Alajjpachankir Awkejj mayipki ukanakarojj” espíritu santo churani sasaw Jesusajj säna (Luc. 11:13). Qallta parrafon parlaniwayktan uka Susi kullakajj akham siwa: “Walja kutiw Jehová Diosarojj chuymachtʼapjjeta sasajj qonqortʼasisa mayisipjjta. Ukham sapa kuti mayisipkta ukhajja, Diosan sumankañapajj chuymanakajsa amuyunakajsa jarkʼaqaskatapwa amuyapjjta” sasa (Filipenses 4:6, 7 liytʼañataki).\nJESUSAJJ KHUYAPTʼAYASIR JILÏR SACERDOTEWA\n7, 8. ¿Kunatsa Jesusaw chuymachtʼitani sasajj taqe chuyma confiysna?\n7 Jesusajj aka oraqenkkäna ukhajj kuntï lurkäna, yatichkäna ukanakajj Jehová Dios awkipjam wali munasirïtapa, kunjamäsktansa uk amuytʼirïtapwa uñachtʼayäna (Juan 5:19). Jehová Diosajja, Jesusarojj ‘llaktʼatanakaru chuymachtʼañapataki’, familiap jiwipan wali ‘llaktʼatäsipki ukanakar chuymachtʼañapatakiw’ aka oraqer khitanïna (Isa. 61:1, 2; Luc. 4:17-21). Jesusajj wali khuyaptʼayasiri, mayninakajj kunjamäsipkisa uk sum amuytʼiri, taqe chuym yanaptʼañ muniri ukhamänwa, jaqenakajj uk sum yatipjjäna (Heb. 2:17).\n8 Jesusajj waynituskäna ukhajja, familiaranakapa, amigonakap jiwirsa uñjpachänwa. Jupar uywasir José awkipajj jiwjjäna ukhajja, inas Jesusajj 20 maranïchïna. * Niyakejjay Jesusajj wali munasirïchïnjja, uk uñjañajj jupatak wali chʼamäpachänwa, taykaparu jilat kullakanakapar wali llaktʼata uñjasajj wal llakispachäna.\n9. Lazarojj jiwjjäna ukhajja, ¿kunjamsa Jesusajj mayninakat sinttʼasirïtap uñachtʼayäna?\n9 Jesusajj aka oraqenkaskäna ukhajja, mayninakajj kunjamäsipkisa uk sum amuyirïna, jupanakat wal sinttʼasirakïna. Amuytʼañataki, Lázaro sat munat amigopajj jiwjjäna ukhajja, jupar jaktayañampïskchïnsa, Mariampir Martampir jachir uñjasajj chuymap chʼalljjtayasïnwa, jachaqtʼasirakïnwa (Juan 11:33-36).\n10. Jesusajj tʼaqesir uñjistu ukhajj walpun jiwasat sinttʼasi sasajj ¿kunatsa sissna?\n10 Jesusajj kunanaktï nayrajj lurkän ukanakat yatiñajj ¿kunjamsa jichhürunakan yanaptʼistu? Bibliajj akham siwa: “Jesucristojj masürusa jichhürusa wiñayatakisa pachpakïskiwa” sasa (Heb. 13:8). Jupajj ‘jakañ churañataki Jachʼa Irpiriwa’, tʼaqesiñsa yatirakiwa, ukhamajj “yantʼan uñjasirinakarojj” jupaw sum yanaptʼaspa (Hech. 3:15; Heb. 2:10, 18). Tʼaqesir uñjistu ukhajj wal sinttʼasistu. Kunja llakitätansa uks sum yati, ukat ‘horasaparuwʼ chuymachtʼarakistu (Hebreos 4:15, 16 liytʼañataki).\nBIBLIAW “AGUANTAÑATAK YANAPTʼISTU”\n11. ¿Kawkïr textonakas jumar walpun chuymachtʼtamjja?\n11 Janiw Lazaron jiwatapat parlki uka qellqatanakak chuymachkistaspati, Bibliankir yaqha textonakas chuymacharakistaspawa. “Taqe kunanakatï nayra tiempon qellqaskäna ukanakajja, jiwasar yatichañatakiw qellqasiwayi, ukhamat kuntï Diosajj jutïrin churkistani uk suytʼañasataki. Uka Qellqatanakaw aguantañasatak yanaptʼistu, chuymachtʼarakistu” (Rom. 15:4). ¿Juman mä munat familiaramajj jiwiti? Ukhamächi ukhajja, akjjar qhanañchaski uka textonakaw wal chuymachtʼiristamjja:\n“Tatitojj llakimp aynachtʼatanakan jakʼapankaskiwa, jupanakar qhespiyañataki, aynachtʼat chuymanakap waytañataki” (Sal. 34:18, 19).\n“Llakinakajjajj walipun yapjjataskän ukapachaw chuymachäwimampejj kusisiyista” (Sal. 94:19).\n“Dios Awkisajj wal munasistu, wali khuyapayasirïtapatwa wiñayatak chuymachistu, mä suma suytʼaña churarakistu. Nanakajj oración lurapjjtwa, ukhamat Dios Awkisasa Jesucristo Tatitusasa jumanakar chuymachañapataki, chʼamañchañapatakiraki” (2 Tes. 2:16, 17). *\nJILAT KULLAKANAKAW WAL CHUYMACHTʼAPJJARAKISTU\n12. ¿Kunjamsa mayninakar chuymachtʼsna?\n12 Khitinakantï mä munat familiarap jiwki ukanakajj congregacionanwa chuymachtʼatäpjjaspa (1 Tesalonicenses 5:11 liytʼañataki). ¿Kunjamsa wali llaktʼatäpki ukanakarojj chumachtʼsna, chʼamañchtʼaraksna? (Pro. 17:22). Ak amtañasapuniwa, “amuktʼañ horasa, parlañ horasa[w]” utji (Ecl. 3:7). Jichhajj pä cristiana kullakanakat parltʼañäni. Dalene sat viuda kullakajj akham siwa: “Khitinakantï munat familiarapajj jiwki ukanakajja, kunja llakitäpjjesa, kuns amuyapjje uka toqet maynimp parltʼañwa munapjje. Ukhamajj jupanakajj cuenttʼapjjestani ukhajj sum istʼañasawa, ukhamatwa jupanakar yanaptʼsna” sasa. Junia kullakan jilapajja, jupapachpaw jiwayasïna, kullakajj akham siwa: “Familiarap jiwipan kunja llakitäpjjesa uk janis sum amuykchiñänejja, kunjamäsipkisa uk amuyañatak chʼamachasitasaw jukʼamp wakiskirejja” sasa.\n13. ¿Kunsa amtañasapuni?\n13 Maysa toqetjja, ak amtañasawa: jaqejj mayj mayjätanwa, kunja llakitätansa ukjja janiw taqenejj mä kikpak uñachtʼayktanti. Khitinakantï munat familiarapajj jiwki ukanakakiw uk sum amuyapjjaspa, kunja llakitäpjjesa uk janiw qhanañchañ puedipkaspati. Jupanakat parlkasajj Bibliajj akham siwa: “Chuymawa jupan pachpa llakisitapjja yatisi; kusisiñapsa janirakiw jan uñtʼatanakarojj yatiykiti” sasa (Pro. 14:10). Jupanakajj kunjamäsipkisa uk sistaspa ukhasa, janiw sumpun amuyksnati.\n14. ¿Kunjamatsa wali llakitäsipki ukanakarojj chuymachtʼaraksna?\n14 Inas ukanak yatisajj jupanakar jan kunjam chuymachtʼañsa puedkstanti. Ukampis Bibliajj akham siwa: “Yatiñan jaqenakan arunakapasti mä qolljamawa” sasa (Pro. 12:18). Llakitanakar chuymachtʼañatakejja, Maynix jiwxi ukhax kamachsnasa * sat folletow walja jilat kullakanakar yanaptʼi. Ukampis Bibliajj “jachapki ukanakampejj jachapjjarakim” sasaw ewjjtʼistu, ukhamajj uka arunakar istʼañasaw wakisirakispa (Rom. 12:15). Gaby sat viuda kullakajj akham siwa: “Wali llakitäkta ukhajj jachaqtʼasipuntwa. Amigonakajajj nayamp chika jachapjje ukajj wal chuymachtʼapjjetu. Janiw sapakjam amuyasjjtti” sasa.\n15. Jiwasatakitï arunakampi chuymachtʼañajj chʼamächi ukhajja, ¿kunsa lursna? (“ Mayninakarojj kunjamsa chuymachtʼsna” siski uka recuadro uñjjattʼäta).\n15 Jupanakar arumpi chuymachtʼañajj inas jiwasatak chʼamächi. Ukhamächi ukhajja, mä tarjeta jan ukajj correo qellqtʼasaw chuymachtʼsna, mä cartsa apayaraksnawa. Ukarojj Bibliat apstʼat chuymachtʼkir mä textwa qellqtʼsna, kuna sumanaksa jiwirejj lurirïna uksa qellqtʼaraksnawa, jan ukajj kunjjay jupat amtasstan ukwa qellqtʼaraksna. Junia kullakajj akham siwa: “Wali chuymachtʼkir arunakampi qellqtʼata tarjetanak churapkitu, jan ukajj utapar invittʼapkitu ukajj wal chuymachtʼitu. Ukanakajja, nayat jan armasipjjatapa, wal munasipjjatapwa amtayitu” sasa.\n16. ¿Kunjamsa llakitanakar chuymachtʼaraksna?\n16 Wali llakitäpki ukanakatakejj Diosat mayirapiñasawa, jan ukajj jupanakamp chikaw mayissna. Ukham llakinakan orañajj chʼamakïspawa. Inas maykasajj chuym chʼalljjtayaschiñäni, arusas mayjtʼarakchini. Ukampis taqe chuyma mayirapiñäni ukajj llakitarojj wal chuymachtʼani. 12 parrafon parltʼaniwayktan uka Dalene kullakajja, akham siwa: “Kullakanakajj nayar chuymachtʼir jutapjjeri ukhajja, ¿janit orasksna? sasaw awisajj jisktʼirïta. Mayiñ qalltapjjeri ukhajj janiw arsuñ puedipjjerïkiti. Ukampis jukʼat jukʼatjja, sum arsjjapjjeri, chuymar purtʼkirwa tuktʼayjjapjjeri. Jehová Diosar taqe chuyma confiyapjjatapasa, Jupar wal munasipjjatapas walpun chʼamañchtʼitu” sasa.\nJILAT KULLAKANAKAR CHUYMACHTʼASKAKIÑÄNI\n17-19. ¿Kunatsa llakita jilat kullakanakarojj chuymachtʼaskakiñasa?\n17 Niyakejjay taqenis mayj mayjästanjja, yaqhepatakejj jiwat familiapar armañajj wali chʼamäspawa. Ukhamajj janiw familiaranakapas amigonakapas jupampïski ukhakejj chuymachtʼir sarañasäkiti, jan ukasti qhepa phajjsinakkamas saraskakiñasawa. Kunattejj janiw yaqhanakajj visitirejj sarjjapjjaniti. Proverbios 17:17 qellqatajj akham siwa: “Mä amigojj taqe horasan munasiripuniwa; llakisiñansti mä jiljamaw chuymachasi” sasa. Jupanakar chuymachtʼañajj qhawqhakamay wakischini ukhakam chuymachtʼaskakiñasawa (1 Tesalonicenses 3:7 liytʼañataki).\n18 Mä akatjamatwa wasitampi llakisjjaspa uk amtañasapuniwa. Inas casarasipki uka urusa, jan ukajj mä fotosa, kun muktʼañasa, kun istʼañasa jan ukajj yaqha ukhamanakas amtaychispa. Qalltanjja, mä viudotakisa jan ukajj mä viudatakis sapaki kun lurañas wali chʼamäspawa. Sañäni, jachʼa tantachäwinakar sarañasa, Jesusan jiwatap amtir sarañas wali chʼamäspawa. Mä viudo jilatajj akham siwa: “Casarasipkta uka aniversario uru purinini ukajj wali llakkañäniwa sasaw jayäkipan suyjjayäta, uka urojj cheqapuniw ukhamäna. Ukampis walja jilat kullakanakaw uka urojj munat amigonakajampi tantachtʼasiñajataki waktʼayapjjäna, ukhamat sapakïsin jan llakisiñajataki” sasa.\n19 Ukampis janiw uka urunakakejj jupanakar chuymachtʼir sarañasäkiti, uk amtañasapuniwa. Junia kullakajj akham siwa: “Akatjamat visittʼir jutapjje ukajj wali wakiskiriwa. Ukham visittʼatäñajj wal chuymachtʼasi” sasa. Cheqas llakitäpki ukanakajj munat familiapat amtasipjjapuniniwa, janiw llakipjja apaqkapunsnati. Ukampis kunayman toqetwa jupanakar chuymachtʼsna (1 Juan 3:18). Gaby kullakajj akham siwa: “Walpun Jehová Diosar yuspärta, jilïr irpir jilatanakajj wali munasiñampiw yanaptʼapjjetu, llakin uñjaskayäta ukhajj janipuniw sapak jaytapkitänti. Jehová Diosas wali munasiñampi amparapar qhomjjarkitaspa ukhamänwa” sasa.\n20. Jehová Diosajj kunanaktï arsuwayki ukajj ¿kunatsa wal chuymachtʼistu?\n20 Taqe kunan chuymachtʼasiri Jehová Diosajja, niyaw llakisiñanak wiñayataki chhaqtayjjani. “Ukapachaw taqe khitinakatï sepulturankapki” ukanakajj Criston arup istʼapjjani, ukatjja jaktanipjjaniwa, uk yatiñajj walpun chʼamañchtʼistu (Juan 5:28, 29). Jehová Diosajj “wiñayatakiw jiwañarojj tʼunjani, taqe jaqenakana nayranakapatsti jachanakapsa pichararakiniwa”, Jupa kikpaw uk arsüna (Isa. 25:8). Uka uru purinini ukhajja, ‘jachapki ukanakamp jachañat’ sipansa, aka oraqen jakapkani ukanakajj ‘kusisipki ukanakamp chikaw kusisipjjani’ (Rom. 12:15).\n^ Párrafo 8 Jesusajj 12 maranïskäna ukhajja, José chachajj jakaskänwa sasaw Bibliajj qhanañchi. Ukampis Jesusajj nayrïr milagropan umjja vinor tukuykäna ukhasa uka qhepatsa, Joseyat janiw parlasjjeti. Jesusajj lawan chʼakkatatäskäna ukhajja, apóstol Juanaruw María mamapar uñjañapatak jaytäna. Awkipatï jakaskaspäna ukhajj janiw Jesusajj uk lurkaspänti (Juan 19:26, 27).\n^ Párrafo 11 Aka textonakaw walja jilat kullakanakarojj wal chuymachtʼaraki: Salmo 20:1, 2; 31:7; 38:8, 9, 15; 55:22; 121:1, 2; Isaías 57:15; 66:13; Filipenses 4:13, ukat 1 Pedro 5:7.\n^ Párrafo 14 “Jesús supo consolar a sus amigos” siski ukjja, La Atalaya 1 de noviembre, 2010 revistanwa uñjjattʼäta.\nMayninakarojj kunjamsa chuymachtʼsna\nKamsasas yaqhep jilat kullakanakajj chuymachtʼañatak qellqtʼapjje uk uñjañäni.\n“Añchhitajj janiw kuns kamsirjamäpkti, ukampis wal munasipjjsma. Kunja llakitätasa uk janis nanakat khitis sum amuyapkstjja, Jehová Diosaw sum amuytamjja, jupaw jan sint llakisiñamatakejj yanaptʼätam. Jumar yanaptʼañapatakejj orasipkakïwa”.\n“Jehová Diosaw uka llakir saykatañatak chʼam churätam”.\n“Jehová Diosajj janipuniw jupat armaskaniti, uk yatiñajj walpun chuymachistu, Jupajj niyaw jaktayjjani”.\n“Niyaw Paraison jupampi jikisjjañäni, uk yatiñajj wal chuymachistu, ukatjja janiw mayampsa jiwjjaniti. Ukäñkamajja, kunjamsa jupajj Jehová Diosar taqe chuyma serviwayi uk amtañasawa”.\n“Mä munat familiarasajj jiwi ukhajja, kunja llakitätansa ukajj janiw sañjamäkiti. Kunapachatï Jehová Diosajj jupar jaktayjjani ukhajja, ukhamarakiw kunja kusisitätansa ukajj jan sañjamäkaniti”.\nJupanakajj taqe chuymaw sarapjjäna: Turquía markaru\nKunatï cheqpachapun valoranïki ukanak thaqapjjañäni\n¿Kunatsa Jehová Diosar jachʼañchañasa?\nDiosaw taqe amtanakam phoqañatak yanaptʼätam\nJan wali amuyunakar atipjañasawa\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Julio 2017\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Julio 2017\nYATIYAÑATAKI (CONGREGACIONAN YATJJATAÑATAKI) Julio 2017


Jaqe masisar yatiyañatak jukʼamp chʼamachasipjjañäni | Taman yatjjatañataki\nYatiyañataki (congregacionan yatjjatañataki) | Octubre 2013\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Becol Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Cingalés Coreano Criollo haitiano Croata Danés Efik Endebele Endonga Enzema Eslovaco Esloveno Español Estonio Ewé Finlandés Francés Ga Georgiano Griego Groenlandés Guaraní Hiligaynon Holandés Húngaro Ibo Ilocano Indonesio Inglés Islandés Italiano Japonés Kazajo Kikuyu Kiniaruanda Kirguís Kirundi Kwangalí Kwanyama Letón Lingala Lituano Luo Malayo Malgache Maltés Nepalés Ngäbere (o guaymí) Noruego Oromo Pangasinán Panjabí Polaco Portugués de Brasil Quechua (Ayacucho) Quechua boliviano Rumano Ruso Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Suati Sueco Tagalo Tahitiano Tai Tigriña Tsonga Tsuana Turco Twi Ucraniano Umbundú Uzbeko Vendal Vietnamita Waray-Waray Wayuunaiki Wolaita Xhosa Yoruba Zulú Árabe\nJaqe masisar yatiyañatak jukʼamp chʼamachasipjjañäni\nKhä 1900 maranak qalltajja, wali kusisitaw jaqenakajj mä video uñtapjjäna, ukanjj janiw arojj istʼaskiti. Ukat uka tiempon kunjamsa San Francisco (Estados Unidos) markan jakapjjäna ukwa uka videojj uñachtʼayi. Uka película grabañatakejja, amparamp apnaqañ camarwa auto patan nayräjjaparu uchapjjäna, ukat Market sat phoqha callenjamaw saräna. Uka videonjja, caballomp qatatit carronaka, uka tiempon utjir autonaka, periodiconak lakiririnaka ukat alasiri jan ukajj yaqha lurañanakapar saraskiri jaqenakaw uñjasi.\nUka video uñtktan ukajj wali llakkañawa, kunattejj amuyatajj uka videojj abril phajjsin 1906 maranwa grabaspachäna, janïr oraq khatatisa ukat nina aqtäwis abril 18 urun utjkäna uka tiempona. Ukanjja, waranqa waranq jaqenakaw jiwarapjjäna ukat uka cheqajj qʼala tukjatarakïnwa. Videon uñstki uka kusisit jaqenakajj inas mä qawqha urunakak jakjjapjjchini. “Uka jaqenakar uñjasasa ukat kuna jan walinsa uñjasipjjani uk jan yatipjjatap uñjasasa, maynejj sinttʼasiwa, ukampis janiw yanaptʼkaspati” sasaw Scott Miles sat chachajj saraki, jupajj uka video grabirinakat maynïrin familiapat jutiriwa.\nOraq khatatisa ukat nina naktäwis 1906 maran utjkäna ukajja, mä akatjamatwa San Francisco marka taypi niya taqpach tukjawayi\nJiwasajj ukhamarakiw jaqe masisat wal sinttʼastanjja. Jupanakajja, kunatï sapüru lurapjjañapäki ukakwa lurasipki ukat kuna jan walitï jutkani uks janirakiw amuyapkiti, mä arunjja, aka jan wali pachan tukusiñap janiw yatipkiti. Oraq khatatejj kunürus pasani uk janiw yatiskaspati, ukampis Jehová Diosan jachʼa urupat jaqenakar yatiysnawa. Jiwasajj utat uta yatiyir sarañatakejj semanan mä uru tiempo apstʼastanwa, ukampis ¿jaqe masisar yatiyañatak jukʼamp chʼamachassnati?\nJESUSAJJ YATIYAÑATAKEJJ JANKʼAKÏNWA\nJesusajja, jaqenakar yatiyañatakejj jankʼakïnwa. Khitinakampitï jikisirïkäna taqe ukanakampiw parlirïna, impuesto cobririrusa ukat chika urojj samartʼkäna ukhas mä warmirojj yatiyarakïnwa (Luc. 19:1-5; Juan 4:5-10, 21-24). Samartʼañatak tiempo apsuskäna ukhasa, jaqenakar yatichañ laykojj amtap mayjtʼayänwa. Khuyaptʼayasiñatwa jaqenakar yatiyañatak jukʼamp chʼamachasïna (Mar. 6:30-34). ¿Jichhürunakan kunjamsa waljanejj Diosan arunakap jankʼak yatiyañ Jesusat yateqasipjje?\nTAQE CHEQAN YATIYAÑATAKIW CHʼAMACHASIPJJE\nMelika sat kullakajj wali suma jarkʼaqat jachʼa altus utanwa jakasi. Uka pachpa utan jakasirinakat waljanejj yaqha markat jutir yateqerinakäpjjewa. Jupanakan sutinakapajj uka utan jakasirinakan sutinakap taypin janiw uñstki ukat celularanakapan numeropas janirakiw uñstkiti. Kullakajja, uka utar mantañäki ukana jan ukajj ascensoran Diosan Arupat yatiyañ wali askit uñji. Jupajj akham siwa: “Nayarus ukan yatiyañajj waktʼkitaspa ukham uñjta” sasa. Bibliat apstʼat qellqatanak kunayman arunakat apasajja, walja tratadonaka ukat revistanakwa jaytawayi. Ukhamarusa, Internetat jw.org cheqwa uñachtʼayi. Melika kullakajja, waljaniruw Bibliat yatichañ qalltawayi.\nSonia kullakajja, taqenir yatiyañatakiw chʼamachasiraki. Jupajj mä clinicanwa irnaqe ukat ukan irnaqapki ukanakat taqenir yatiyañwa amtawayi. Nayraqatjja, irnaqer masinakapajj kunan yanaptʼatäñsa munapjje ukat kunanaksa yatjjatañ munapjjaspa ukwa yatjjatäna. Ukatjja, Diosan arunakap parltʼañatakiw manqʼasiñ horasajj sapa maynir thaqherïna. Ukhamatwa paninir Bibliat yatichañ qalltawayi. Jichhajj samartʼki uka horasajj suyasipki ukanakar yatiyañwa amtaraki.\nOraqe khatatejj 1906 maran utjkäna ukat qhespirinakat maynejj akham sänwa: “Janipuniw yaqha markajj ukham qʼala tukjat uñjasiwaykiti” sasa. Ukampis kuna jan waltʼäwinakatï jichhürunakan utjki ukanakajja janiw kunäkanisa, kunapachatejj Jehová Diosajj Jupar “jan katoqerinakar” tukjkani ukampejja (2 Tes. 1:8). Diosajja, jaqenakan Jupatakjam sarnaqapjjañapa ukat qhanañchirinakapajj kuna yatiyawtï apapki uk istʼapjjaspa ukwa muni (2 Ped. 3:9; Apo. 14:6, 7).\n¿Diosan arunakapat yatiyañatakejj sapür luräwinakasat tiempo apstʼasiñäniti?\nJiwasaw jaqenakarojj kuna tiemponsa jakasktan uk amuyasipjjañapataki, munañanakap apanukupjjañapataki ukat Jehová Diosar thaqapjjañapatak yanaptʼsna (Sof. 2:2, 3). ¿Irnaqer masinakasaru, vecinonakasaru ukat khitinakampitï sapür luräwisan jikisktan ukanakar yatiysnati? ¿Jaqe masisar yatiyañatak jukʼamp chʼamachasiñäniti?\nJupanakajj taqe chuymaw sarapjjäna Filipinas markaru\nTaqe kunatï utjki ukanakajj taqe chʼamani Diosan utjatapwa uñachtʼayi\nEsclavjam Jehová Diosar servipjjam\nSARNAQÄWI Jehová Diosar confiyasaw bendicionanak katoqapjjta\nWali suma amuytʼat mayisïwit askinak yateqapjjañäni\nChuymar purtʼkiri Jesusan mayisitaparjam sarnaqapjjañäni\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Octubre 2013\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Octubre 2013\nYATIYAÑATAKI (CONGREGACIONAN YATJJATAÑATAKI) Octubre 2013


Bibliat apst’ata sarnaqäwinaka: Mä warawararuw arktapxi - Aka chiqax Jehová Diosan Qhanañchirinakapankiwa\n¿AKAN luqch’ukiski uka warawar uñjtati? Jerusalenat mistunipkän ukhaw uñstäna. Jupanakax Inti jalsu tuqit jutapxäna warawaranakat yatxatirinakäpxänwa. Aka jan uñt’at warawarax mä aski jaqiruw irpkatistani sapxänwa.\nJerusalenar aka jaqinakax puripkän ukhaxa, akham sasaw jiskt’apxäna: ‘¿Kawkinkis judionakan apnaqiripäkani uka wawaxa?’ sasa. “Judionaka” sutix israelitanakan yaqha sutipawa. ‘Inti jals tuqinwa warawarap nayraqata uñjapxta, ukat jichhax yupaychiriw jutapxta’ sapxänwa uka jaqinakaxa.\nJerusalén apnaqir Herodesax uk ist’asax wal colerasïna. Janiw munkänti jupa lanti yaqha apnaqirin utt’asiñapxa. Ukhamasti aytat sacerdotenakaruw jiskt’äna: ‘¿Kawkin yuriñapas apnaqirixa?’ sasa. Ukat jupanakax ‘Biblianxa Belén markanwa yurini siwa’ sapxänwa.\nUkhamasti Herodesax Inti jalsu tuqit jutir jaqinakaruw akham säna: ‘Uka wawar thaqtanipxma, jikxatapxäta ukhaxa yatiyanipxitätawa. Nayax yupaychir sarañ munaraktwa’ sasa. Ukampisa, ¡Herodesax wawar jiwayañwa munäna!\nUkhamasti warawarax jupanak nayraqatwa saräna Belenar puriñkama, ukat kawkjankkänti wawax uka chiqaruw sayt’äna. Kunapachatï uka jaqinakax utar mantanipkäna ukhax Mariampiru Jesús wawapampiruwa jikxatapxäna. Jesusar regalonak churapxäna. Ukat Herodesar yatiyir jan sarapxañapatakix Jehová Diosaw mä samkan arxayäna. Ukatwa yaqha thaknam markapar kutt’xapxäna.\nHerodesaxa, uka jaqinakan sarxatapat ist’asaxa, wal colerasïna. Ukat Belenan pä maranit aynachar wawanak jiwthapiyanipxam sänwa. Ukampis Jehová Diosaw uka tuqit Joseyar mä samkan yatiyäna, ukat Joseyax Egiptoruw familiapampi sarxäna. Ukat kunapachatï Joseyax Herodesan jiwatapat yatïna ukhaxa Mariampi Jesusampi irpt’asitaw Nazaretar kutt’anxäna. Ukhamasti Jesusax Nazaretanwa jilsüna.\n¿Khitiw uka jan uñt’at warawar k’ajtayän sasmasa? Amtañäni, warawarax Jerusalenaruw nayraqat uka jaqinak irpäna. Supayaw Diosan Wawapar jiwayañ munäna, ukat Herodesax jiwayapuniniw sasaw sispachäna. Ukhamax Supayaw uka warawar k’ajtaypachäna.\n¿Khitinakas aka jaqinakaxa, ukat kunatsa maynix k’ajtaniski uka warawarar luqt’aski?\n¿Herodesax kunatsa colerasïna, ukat kamachänsa?\n¿K’ajkir warawaraxa kawkirus uka jaqinakar irpäna, ukat kunatsa yaqha thaknam sarxapxänxa?\n¿Kamsänsa Herodesaxa, ukat kunatsa?\n¿Jehová Diosax Joseyar kamsänsa?\n¿Khitisa uka jan uñt’at warawara k’ajtayänxa, ukat kunatsa?\nLiyt’añamawa Mateo 2:1-23.\n¿Jesusax qhawqha maranïxansa ukat kawkinsa jakasiskäna warawarar arkirinakax jutapxäna ukhaxa? (Mat. 2:1, 11, 16.)\nYatirinakaw Jesusar visittʼapjjäna\nInti jalsu toqen uñjapkäna uka warawarajja, ¿kunatsa yatirinakarojj jaqe jiwayiri Herodesan ukar nayraqat irpäna?


Isaías 54 - Holy Bible [Aymara Bible 1997] - (Isa 54)\nTatitusti siwa: Jan wawani, janiraqui wawachasir warmi, cusisiñat arnakasim, cusisiñat k'ochusiraquim, juma jan wawachasirejja. “Apanucut warmejj walja wawanacanïniwa, chachan warmit sipansa.”\nCarpamsti juc'ampi jach'ar jithitatayam, cawqha carpantejj jacasta ucsa jan ajjsarasa jithitatayam, pitanacapsti phisarayam, ch'acurunacsti suma ch'acuntaraquim,\njichhajj cupiru ch'ekaruw jithitatäta uca laycu; wawanacamasti walja marcanacaruw atipjapjjaraquini, jichhajj ch'usa wasaräqui uca marcanacanwa jacapjjaraquini.\nJumaru jacañ churiri Tatituw jichhajj esposapat uñt'asjjätam uca laycu. Sutipasti take ch'amani Tatitu satawa, khespiyirimajj Israelan Kollan Diosapawa, jupasti take aca orakpachan Diosaparaquiwa.\nMä tawakpach apanucut warmir uñtatäyätawa, apanucuta, t'akhesiyataraqui; ucampis Diosamaw wasitat jawstam, saractamwa:\n“Ma juc'a pachataquiquiw nayajj apanucsma, ucampisa jach'a qhuyapayasiñajjampiw wasitat nayampejj chicjjäta.\nColerasiñajjanjja mä juc'ataquiquiw jumatjja imantastjja, ucampisa wiñay munasiñampiw jumatjja qhuyapayasta.” Khespiyiri Tatitumajja uqham siwa.\n“Cunjämtï uma juicio urunacanjja Noé chacharojj juramentompi arscayäta, jan mayampsa aca orakerojj uma juicio apayaniñataqui, uqhamaraquiw jichhajj juramentompi arsta jumampi jan mayampsa colerasjjañajjataqui, janiraqui mayampsa cuna ajjsarañanacsa jumar churañajjataqui.\nJach'a kollunacajj yakha chekarusay sartasipcpan, kollunacas aynacharusay jutasipcpan, ucampis munasiñajjajj jumataquejj janipuniw tucuscaniti, uqhamaraqui sumar mantäwi arust'äwejjajj janiw t'unjatäcaniti.” Uqham siwa jumar qhuyapayiri Tatitojja.\n“¡Aynacht'at marca, jach'a thayansa ucatak jawk'jata, jan qhiti chuymachirini! Nayaw perkanacamjja suma kalanacjjar utt'ayä, cimientonacamsti zafiro sata suma kalanacjjaruraqui,\ntorrenacamsti rubíes sata suma kalanacat lurä, puncunacamsti cristalatraqui; take perkanacamsti suma kalanacatraqui sayt'ayä.\nWawanacamarojj nayaw yatichä; take jupanacataquisti jach'a asqui sumancañaw utjani.\nCheka cancañaw jumarojj ch'amani tucuyätam, t'akhesiyatäñatsa ajjsarañatsa khespitaw uñjasiraquïta, jach'a ajjsarañas janiraquiw mayampsa jumarojj llaquisiycjjätamti.\nMaynitejj nuwantätam ucajj janiw naya laycu nuwcätamti, ucampis jumajj nuwirimarojj atipätawa.\n“Uñtam, nayaw herrero jakerojj uscta, jupasti ninjja sum naqhayaraqui, ucatsti cunayman armanacwa luraraqui; take cun tucjir jakerus nayaw uscuracta, uqhamat take cunsa tucjañapataqui;\nucampis jumar tucjañäquis uca armjja janiw qhitis jichhacam lurquiti. Qhitinacatejj jumar juchañchapcätam ucanacarojj amuct'ayätawa. Ucwa nayajj churta qhitinacatejj nayar sirvipquitu ucanacarojja: ‘Atipjäwi’ Tatituw ucjja arsu.


Génesis 25 QA97 - Abrahamasti khepa warminëjjaraquïnwa, - Bible Search\nAbrahamampin, Ceturampin wawanacapa\n1Abrahamasti khepa warminëjjaraquïnwa, ucasti Cetura sataraquïnwa. 2Uca khepa warmipan wawanacapasti acanacänwa: Zimram, Jocsán, Medán, Madián, Isbac, Súa ucanaca. 3Jocsanasti Seba, uqhamarac Dedán ucanacan awquipänwa. Dedanan wawanacapasti asureonaca, letuseonaca, leumeonaca ucanacänwa. 4Madianan wawanacapasti Efa, Efer, Hanoc, Abida, Elda ucanacänwa. Take acanacasti Ceturan wawanacapänwa. 5Isaacasti take cunatejj Abrahaman utjcän ucanacwa catusiraquïna. 6Khepa warminacapan wawanacaparusti Abrahamajj regalonacacwa churäna, jaccasinsti uca wawanacjja Isaac wawapatjja yakhacharaquïnwa, inti jalsu tokenacar qhitasa.\n7Abrahamasti pataca pakallk tunca pheskani maraw jacäna, 8ucatsti cunapachatejj sinti chuymanëjjän ucqhaw jiwawayjjaraquïna. Uqhamaw nayra tiempo awquinacapampi chicachasjjäna. 9Isaacampi, Ismael wawanacapampisti Macpela sat puturuw imantjjapjjäna, Mamre sisqui uca chekat inti jalsu tokeru, Efronan orakepana, ucasti Zohar sata hitita jaken yokapänwa. 10Aca oraksti Abrahamaw hitita jakenacat alatayna. Ucqhanwa Abrahamajj imt'atäjjäna, Sara warmipampi chica. 11Abrahaman jiwjjatapatsti, Diosajj Isaacarojj bendicïnwa, jupasti “Qhititejj jacqui, uñjcaraquitu” sisqui uca uma phuch'u jac'aruw jacañataqui kheparjjaraquïna.\n12Acanacaw Ismaelan wawanacapajja. Jupasti Abrahamampina Egiptonquir Sara warmin esclavapa, Agar warmin wawapänwa, 13wawanacapasti acanacaraquïnwa, nacitatjamajja: Nebaiot, ucasti jilïri yokapänwa; ucjjarusti Cedar, Adbeel, Mibsam, 14Misma, Duma, Massa, 15Hadar, Tema, Jetur, Nafis, Cedema ucanacänwa. 16Ucanacaw Ismaelan tunca payani yokanacapan sutinacapajja, uca pachpa sutinacampiraquiw orakenacapsa, campamentonacapsa uñt'asïna. Sapa mayniraquiw pachpa jakenacapatjja jilïrïnjja.\n17Ismaelasti pataca quimsa tunca pakallkoni maranïnwa cunapachatejj jiwjjäna ucapachajja, uqhamaw nayra tiempo awquinacapampi mayachasir sarjjäna. 18Wawanacapasti Havila, uqhamarac Shur sisqui uca taypi tokenacanwa jacapjjäna, ucasti cunapachatejj maynejj Asiria toket jutqui ucqhajj Egipto uñcatasinquiwa. Ucaruw jupanacar jacañajj wact'äna, jilanacapajj jan munapcchïna ucasa.\nJacobompina, Esaumpina nacitapa\n19Acawa Isaacan sarnakäwipajja, jupasti Abrahaman wawapänwa. 20Isaacasti pusi tunca maranïnwa cunapachatejj Rebecampi casarascän ucapachajja, ucasti Betuelan phuchapänwa, Labanan cullacaparaqui, cawquïri arameo jakenacatï Padan-aram sisqui ucsa tokenacan jaccäna ucanaca. 21Rebecasti janiw wawanïñjja puedcänti, uqhamasti Isaacajj Diosaruw jupataqui mayïna. Tatitusti mayisitapjja ist'änwa, ucatsti Rebecajj usur jakeptjjänwa. 22Ucampisa cunjämatejj ispa wawanacajj purac mankhan nuwasipjjänjja, ucatsti Rebecajj lup'iraquïnwa: “Acatejj uqhamäscanejja, ¿cunataquirac jacästi?” sasa. Ucatsti Tatituruw jisct'asïna. 23Tatitusti saraquïnwa:\n“Puracamanjja pä marcaw ucancasqui,\njupanac pura ch'ajjwir pä marca;\nMaynïristi, maynit sipansa jila ch'amanïniwa,\njilïristi sullcaruw jaysaraquini” sasa.\n24Rebecan wawachasiñap urusti purinjjänwa, ucatsti jupajj ispa wawanacwa wawachasïna. 25Nayrakata nascän ucasti wila ñic'utanïnwa, janchipasti wali t'arwarara, Esaú sasaw sutichapjjaraquïna. 26Ucjjarusti jilaparaquiw nacïna, Esaú jilapan cayupat catt'ata, ucatwa Jacob sasa sutichapjjäna. Isaacasti sojjta tunca maranïnwa cunapachatejj Rebeca warmipajj wawachascän ucapachajja.\nEsaojj jilïr cancañapwa aljasi\n27Wawanacasti jilarjjapjjänwa. Esausti pampan sarnaker jakënwa animalanac jiwayañsti sum yatiraquïna; ucampisa Jacobojj mä utan utjasir jakequïnwa. 28Isaacasti Esauruw sinti munasïnjja, pampat animalanac catuncataynas uca aychanac mank'atap laycu; ucampisa Rebecajj Jacoboruraquiw sinti munasïnjja.\n29Mä uruw cunapachatejj Jacobojj phayascän ucqhaw Esaojj pampat wali karjata purinïna, 30ucatsti jilaparojj sänwa:\n—Achict'asmawa, uca suma wila mank'amay wajjt'ita, mank'at sintiw awtjitu —sasa.\n(Ucatwa Esaurojj Edom sataraquejja).\n—Nayrakatajj jilïri cancañam churjjeta —sasa.\n32Esausti ucjjarojj sänwa:\n—Jumajj uñjasquistawa, mank'at sinti awtjasquitu, uqhamasti jilïri yokall wawätajjasti janiw cuna alekäquisa —sasa.\n33Ucjjarusti Jacobojj sänwa:\n—Uqhamajj jichpacha juramento lurarapita —sasa.\nEsausti jurarapïnwa, ucatwa Jacoborojj jilïri cancañapjja churjjäna. 34Ucatsti Jacobojj Esaurojj t'ant'ampi, lentejas sat mank'apwa churäna. Cunapachatejj Esaojj mank'añ, uqhamarac umañ tucuyjjän ucqhasti sartasisin sarawayjjänwa, jilïri cancañasti janiraquiw jupataquejj cunäcänsa.


Intendencia Municipal uksankirinakax jan askin aljat challwanakaw aparat utjawayi sawayapxiwa | Radio San Gabriel\nJueves, Abril 18, 2019 - 16:58\nAka urunakanx yatitaw markachirinakax santurukipanx challwa alaqt’asisinx phayt’asiña wilamasinakamp qamart’añataki. Ukhamakipanx khitinakatix EL Alto markan Intendencia Municipal uksankirinakax mä akatjamat puriwinakampiw chikañchasita challwa aljañakis ukawjanakan sasinaw yatiyapxi, kunatix challwax askin aljatañapawa ukhaman markachirinakan k’umar jakañapax yäqatañapataki.\nUkakipanx walja kilos challwanakaw jichhakamax aparat utjawayi sawayapxiwa. Chhamanthix ukham mä akatjamat puriwimp sarantapkipanx kikiparakiw thusktat challwanak aljatakipan aparat utjawayi sasinaw qhananchapxi. Ukatx yatiyawayapxarakiwa, jatha challwanaka uka kipkaraki pejerrey q’illu samin wich’inkhaninakaw aljata utjatayna, ukanakax markachirinakan k’umar jakañaparux aynacht’ayiwa ukataw aparat urjawayi, sasaw arsuwayapxi. Aksa tuqitx Capitán Rudy Saavedra Intendente Municipal El Alto markankirix sawayiwa: “ Chhamanthix phisqha pata jila kilos q’illu samin wich’inkhani pejerrey ukanakaw aljatakipan aparat utjawayi”.


Global Voices Aymarata · Medios ciudadanos ukan qillqatanaka Aka tuqita Asia Oriental\nWali aski isturyanaka Aka tuqita Asia Oriental\t3 simanaw makiptxi Sureste Asiático uksan 16 muspkay jamuqapa Qillqiri Mong Palatino · Camboya 1 llamayu phaxsi 2015 Kunjams Fukushima uksan mä wila masix pusi mara uraq khathat makiptatapatx nayrar mistu Qillqiri Izumi Mihashi · Japón 20 llamayu phaxsi 2014 China markanx estación de trenes ukanx mä explusion ukaw utjawayi: kimsa jiwata ukat walja usuchjatanakaw utjawayi Qillqiri Oiwan Lam · China Uraqpachan yatiy 2 simanaw makiptxiEcuadorPapa Franciscox sudamerica – Ecuador uksaruw puriwayi\nIsturyanaka Aka tuqita Asia Oriental 9 mara t'aqa phaxsi 2015\n(Medios sociales ) ukax uraqpachanx wali jisk’akiwa Qillqiri Nevin Thompson · Enlace · Japón 8 mara t'aqa phaxsi 2015\nAka mapax kawkhantï periodistas camboyanonakax jiwayat uñjasipkan uka uñacht'ayi Qillqiri Mong Palatino · Enlace · Camboya 31 achuqa phaxsi 2015\nCamboya markankir blogueras uñt'atanakax markan kunjamas jakäwix ukwa uñt'ayapxi Qillqiri Eduardo Avila · Camboya Camboya markan blog apnaqir warminakax ch’ukurinakxata, yatiqañ utan yatiqirinakxat ukat Phnom Penh uksan jawirap q’umachañxat uñt’ayapxistu.\nFilipinas uksanx aljasirinakaw ananukut uñjasipxi ‘Misericordia ukat Compasión’ Papan janïr purki ukhatpacha Qillqiri Mong Palatino · Filipinas Luneta uka kallin aljasirinakan qhurut arsusiwip yatiyäwi: "Paparux munasipxtwa. Janiw yanqhachapkati. Janiw terrorista ukhampkti".\nCumbre de GV ukan chikanchasirinaka, Magallanes ukat yaqha ch'axwawinakat Cebú markat yatiña Qillqiri Karlo Mongaya · Filipinas Cumbre 2015 Global Voices ukax kawkhanti apaskan uka chiqan isturyap yatiñ muntati? Karlo Mongaya autor de Global Voices jupaw markapat yaqhip amtkayanak qillqt'i\nTifón Vongfong ukax pä jiwat ukhamarak paqalltunk usuchjat Japon markan jaytawatana. Qillqiri Nevin Thompson · Japón Pä ,illon jaqiw jan walt'ayt jikxatasi, jupanakax Okinawa uksankirinakapxanwa.\nKhmer aru yatiqañ muntati? Aka aru pirw uñjam ukanw arunak waruqatax utji. Qillqiri Mong Palatino · Enlace · Camboya 20 sata qallta phaxsi 2014\nCloghers: Camboyana-nkir wayn tawaqunakax blogs ukanak uñstayasiñampiw qalltapxi Qillqiri Ramana Sorn · Camboya Rising Voices ukaw Camboya markan Cloghers ukjam sutin yatxatwi wakt'ayawayi, wayn tawaqunakan blog ukanak uñstayasipxañapataki ukatx uksan qillqt'äwinakp uñt'ayapxañapataki.\nMyanmar-an jichhapiniw chacha pur jaqichasipxi Qillqiri Mong Palatino · Enlace · Myanmar (Birmania) 26 achuqa phaxsi 2014\nFOTOS: Sur de Filipinas uksan jamachinakar uñjasa Qillqiri Mong Palatino · Filipinas Jamach'inakar uñajañax wali askiwa twitiyañ sipansa. Mindanao uka markan yanqhachir jamch'inakar uñjapxam Sur de Filipinas uksan jikxtasi.\nUNICEF uksatx Tailandia markan sartsiwinak utji ukhax janiw jisk'a wawanakap irpapxañapakit sasinw mayt'i Qillqiri Mong Palatino · Enlace · Tailandia 10 anata phaxsi 2014\nTokio markanx wali khununti Qillqiri I-fan Lin · Enlace · Japón 9 anata phaxsi 2014\nUraqpachan 10 barrio chino utjatapa Qillqiri Abby · Enlace · China « Nayrja qillqatanaka


Génesis 19 QA97 - Cunapachatejj uca pä angelanacajj - Bible Search\nDiosajj Sodoma, Gomorra marcanacaruw t'unji\n1Cunapachatejj uca pä angelanacajj Sodoma marcaru puripcän ucapachajj niya ch'amacthapjjänwa, Lot chachasti marcar mantañ puncun kont'atäscänwa, cawqhantejj jakenacajj tantachasipjjerïna ucqhana. Uca pani angelar uñjasasti catokañataquiw sayt'asi, ucatsti orakcamaw alt'asi, 2saraquïnwa:\n—Tatanaca, achict'asipjjsmawa, jichhärmajj naya jumanacan sirviriman utapanay korpacht'asipjjamjja. Ucanwa cayunacam jarekt'asipjjäta, ucatsti arumanthiw wali alwat sarjjapjjäta —sasa.\nUcampis jupanacajj sapjjänwa:\n—Yuspagarapjjsmawa, ucampis janiw utamar korpachasipquiristti jan ucasti callequi ict'apjjä —sasa.\n3Ucampisa Lot chachajj sascaquïnwa utapan korpachasipjjañapataqui, ucatsti jupanacajj jupampi chicaraquiw utapar sarjjapjjäna. Cunapachatejj puripjjän ucapachasti, Lot chachajj mä suma mank'a waquicht'ayaraquïna, jan levaduran t'ant'anaca, visitanacasti mank'apjjaraquïnwa.\n4Ucampisa janïr iquintapquipansti, Sodoma marcanquir take jakenacaw Lot chachan utaparojj muyuntapjjäna, chuymani jakenaca, wayna jakenaca, 5ucatsti Lot chacharuw arnakapjjäna:\n—¿Cawquinquis jichhärma utamar purinqui uca jakenacajja? ¡Irpsunim! ¡Jupanacampiw iquintañ munapjjta! —sasa.\n6Lot chachasti jupanacampi parliriw mistuni, puncsti wali suma jist'antaraqui, 7ucatsti saraquïnwa:\n—Munat jilatanaca, achict'asipjjsmawa, janiquiy uca jan walinac lurapjjamti. 8Nayan pä phuchajjaw utjasqui, jupanacasti janïraw chacha uñt'apquiti; irpsunïwa jumanacajj cuntejj munapcta uca jupanacampi lurapjjañamataqui, ucampis jan cuna ñankhanacsa lurapjjamti aca chachanacarojja, jupanacajj nayan visitanacajjawa —sasa.\n9Ucampis jupanacajj sasipcaquïnwa:\n—¡Sartam ucqhata! Jumajj yakha marcat jutir jakëtawa, ¿jumat nanacar apnakapjjetäta? Jichhasti jumarojj uca jakenacat sipansa juc'ampi jan walinacwa lurapjjämajja —sasa.\nUcatsti Lot chacharojj nuwjañwa kalltapjjäna, ucatsti puncu t'unsuñataquiw maqhatapjjäna, 10ucampisa Lot chachan visitanacapajj juparojj waythapisinwa uta mankhar wayuntjjapjjäna; ucatsti puncjja jist'antjjapjjänwa, 11ankanquir jakenacarusti juyqhuptayapjjaraquïnwa. Takeni chuymani jakenacatpacha waynanaccama, uqhamaw juyqhu uñjasipjjäna puncu taccäwisa karirapjjaraquïnwa.\n12Visitanacasti Lot chacharojj sapjjaraquïnwa:\n—¿Yakha familianacamajj aca marcan utjtamti? Yokanacamampi, phuchanacamampi, tollkanacamampi, uqhamarac take cunatejj utjctam aca marcan ucanac irpjjarusjjam, ucatsti acat jayar sarjjapjjam, 13aca marcsti t'unjapjjäwa. Sintipunëjjewa Tatitu contra jucha luratanacapajja, ucatwa aca marcar t'unjañataqui qhitanipjjetu —sasa.\n14Lot chachasti tollkanacapan ucaruw saräna, ucanacasti phuchanacapampi casarasiñataqui parlatäpjjänwa, ucatsti jupanacarojj saraquïnwa:\n—¡Sartasipjjam, ucatsti aca marcat jayar sarjjapjjam, Tatitu Diosaw aca marcjja t'unjani! —sasa.\nUcampisa tollkanacapajj janiw Lot chachan aruparojj yäkapcänti, 15khanjtanjjepansti, angelanacajj Lot chacharojj sapjjänwa:\n—¡Janc'aqui sartasim! Jichhasti sarjjam aca marcata, warmimaru, pä phuchanacamampiru irpjjarusiwayjjam, janitejj jiwañ muncsta ucapachajja, nanacasti aca marcjja t'unjapjjäwa —sasa.\n16Lot chachasti janiw janc'achascänti, ucatwa angelanacajj amparat waythapipjje, Tatitun jupat qhuyapayasitap laycu. Uqhamaraquiw warmiparusa, pä phuchaparusa waysuwayapjjäna, ucatsti marca ankäjjaruw irpanucjjapjjäna jan jiwapjjañapataqui. 17Cunapachatejj marca ankäjjancjjapjjän ucqhasti, mä angelaw saraquïna:\n—¡Jaltjjam, khespiñamataqui! Janipun kheparojj uñtanipjjamti, janirac sayt'apjjamsa aca vallenjja. Kollu tokenacar jaltjjapjjam khespiña munsta ucapachajja —sasa.\n18Ucampis Lot chachajj sänwa:\n—¡Janiw tatanaca, achict'asipjjsmawa! 19Jumanacajj sinti jach'a asquinacwa lurapjjestajja, nayataquisti sinti suma jakenacäpjjtawa, khespiyapjjaraquistawa jacañajjsa, ucampis janiw nayajj kollu tokenacar sarquiristti, t'unjäwisti thaquinjja catjaraquitaspawa, ucatsti nayajj jiwaraquiristwa. 20¡Uñtapjjam, qhayan mä jisc'a marca uñjta! Jac'anquiwa, ucaruw jaltjjapjjaraquiristjja. ¡Ucar jaltjjapjjam sapjjeta, jacañajj khespiyasiñajjataqui! ¿Chekpachansa jisc'aquejjay uca marcajja? —sasa.\n21Ucatsti uca angelanacat maynïrejj sänwa:\n—Ist'smawa, ucatsti mayitamarojj jaysaraquïwa. Cuna marcattejj parlquista ucsti janiw t'unjcaraquïti, 22ucampisa ¡saram! uca marcar jaltjjam, janiraquiw cunsa lurcäti uca marcar puriñamcamajja —sasa.\nUcatwa uca marcajj Zoar sasa sutichatajja.\n23Cunapachatejj khanjtanjjäna, uqhamarac Lot chachas Zoar marcar purjjaraquïna ucqhajja, 24Tatitusti ninampi, azufrempwa Sodoma, uqhamarac Gomorra marcanacjjarojj puriyanïna, 25ucatsti take qhitinacatejj uca marcanacan jacapcäna ucanacampwa t'unjäna, uqhamarac take cunatejj uca vallen jilcäna ucanacsa k'alwa t'unjäna. 26Ucampisa Lot chachan warmipajja khepatwa jutascäna, ucatsti jupajj khepa uñtäna, ucatsti uca pachparuw jayu kala tucjjaraquïna.\n27Khepärmanthi alwasti, Abrahamajj cawqhantejj Tatitumpi parlcatayna ucqharuw saräna, 28Sodoma, uqhamarac Gomorra marcanacwa uñtäna, uqhamarac take uca valle tokenaca, ucatsti uñjaraquïnwa ucsatjja mä jek'e maqhatasquiri, mä hornotjama. 29Uqhamwa Diosajj uca valle tokenquir marcanac t'unjäna, cawqhantejj Lot chachajj jaccän uca marcanaca, ucampis Abrahamat amtasïnwa, ucatwa Lot chacharojj uca chekatjja irpsuwayjjaraquïnjja.\nMoabitanacampin, amonitanacampin uñstatapa\n30Uca khepatsti Lot chachajj Zoar marcan kheparañjja ajjsarayasjjänwa, ucatsti pä phuchapa irpjjarusiwayasinjja kollu tokenacaruw sarjjäna, ucanwa quimsanpacha mä putun jacapjjäna. 31Mä urusti jilïri phuchajj sullca phucharojj sänwa:\n—Awquisajj chuymanëjjewa, take acsa tokenacansti janiraquiw mä chachas utjquiti jiwasan casarasiñasataquejja, cunjämatejj waquisqui uqhama. 32Uqhamajj umjayañäni, ucatsti jupampiw iquintañäni, uqhamat jupatac wawanïñasataqui —sasa.\n33Uca arumpachaw awquiparojj vino churapjjäna, ucatsti jilïri phuchajj jupampiw iquintäna, ucampis awquipajj janiw amuyascänti cunapacha iquintatapsa ni cunapacha sartjjatapsa. 34Khepa urusti, jilïri phuchajj sullca phucharojj saraquïnwa:\n—Masayp'ojj nayajj awquisampiw iquintta, uqhamajj jichharmajj umjayaraquiquiñäni ucatsti jupampiw jumajj iquintaraquïta, uqhamat panpachaniw jupatac wawanïñäni —sasa.\n35Uca arumpachaw awquiparojj wasitat vino churapjjäna, sullca phuchasti awquipampiw iquintaraquïna, ucampisa Lot chachajj janiraquiquiw amuycänti cunapacha phuchapan iquintatapsa, uqhamarac sartjjatapsa. 36Uqhamaw Loten phuchanacapajj awquipataqui usur jakeptapjjäna. 37Jilïri phuchasti mä yokall wawa wawachasi, ucarusti Moab sasaw suticharaquïna, ucasti jichhajj moabitanacan awquipäjjewa. 38Sullca phuchasti mä yokall wawa wawachasiraquïna, ucatsti Ben-amí sasaw suticharaquïna, ucasti jichhajj amonitanacan awquipäjjewa.